title: Le Béage

text: Le Béage on kunta Ardèchen departementissa Ranskassa. Siellä on arviolta 287 asukasta (vuonna 2013) ja sen pinta-ala on 32,83 neliökilometriä.


title: Beauchastel

text: Beauchastel on kunta Ardèchen departementissa Ranskassa. Siellä on arviolta 1 779 asukasta (vuonna 2013) ja sen pinta-ala on 8,46 neliökilometriä.


title: Gilhac-et-Bruzac

text: Gilhac-et-Bruzac on kunta Ardèchen departementissa Ranskassa. Siellä on arviolta 165 asukasta (vuonna 2013) ja sen pinta-ala on 30,94 neliökilometriä.


title: Gluiras

text: Gluiras on kunta Ardèchen departementissa Ranskassa. Siellä on arviolta 386 asukasta (vuonna 2013) ja sen pinta-ala on 25,1 neliökilometriä.


title: Ammunta kesäolympialaisissa 2008 – miesten skeet

text: Miesten skeet vuoden 2008 kesäolympialaisissa ammuttiin 15.-16. elokuuta Beijing Shooting Range Clay Target Fieldillä. Kilpailun voitti Yhdysvaltojen Vincent Hancock tuloksella 145 (121+24).


text: Ennen olympialaisten alkua voimassa olleet maailman- ja olympiaennätykset:


title: Edsbyns IF Bandy

text: Edsbyns IF Bandy on jääpalloseura Edsbynistä, Ovanåkerin kunnasta, Ruotsin Hälsinglandista. Seura on yksi 2000-luvun menestyneimmistä ruotsalaisista jääpalloseuroista. Se voitti viisi perättäistä Ruotsin mestaruutta vuosina 2004–2008.


title: Edsbyns IF Bandy

text: Edsbyns IF perustettiin vuonna 1909 ja jääpallotoiminta alkoi vuonna 1925. Ruotsin korkeimmalla sarjatasolla joukkue pelasi ensimmäistä kertaa vuonna 1945. Se on pelannut korkeimmalla sarjatasolla siitä lähtien, lukuun ottamatta kautta 1969–1970, jolloin se pelasi toiseksi korkeimmalla sarjatasolla.


title: Edsbyns IF Bandy

text: Ensimmäisen Ruotsin mestaruutensa Edsbyn voitti 1952, ja se oli 1950–1960-luvulla yksi Ruotsin parhaista jääpalloseuroista, selviytyen monta kertaa loppuotteluun asti. Viimeisin mestaruus ennen vuosisadan vaihdetta tuli kaudella 1977–1978, ja 1980-luvulla se oli kahdesti loppuottelussa, mutta mestaruutta se ei saavuttanut.


title: Edsbyns IF Bandy

text: Edsbyn sai ensimmäisenä joukkueena Ruotsissa kotiareenakseen hallin, kun Dina Arena valmistui vuonna 2003. Halli vauhditti Edsbynin nousua Ruotsin jääpallohuipulle, se voitti viisi perättäistä Ruotsin mestaruutta vuosina 2004–2008.


title: Edsbyns IF Bandy

text:
Saavutuksia Ruotsin pääsarjassa
Saavutuksia Jääpallon maailmancupissa


title: MAUSS

text: MAUSS ("Mouvement Anti-Utilitariste dans les Sciences Sociales") on ranskalainen tutkijaryhmä. Sen tavoitteena on järjestelmällisesti murtaa taloustieteellisten teorioiden filosofisia perusteita. Ryhmä on saanut inspiraationsa 1900-luvun alun ranskalaissosiologista Marcel Maussista jonka kuuluisin teos on "Lahja" (1925).


title: MAUSS

text: Ryhmän perustajajäsenet ovat: Alain Caillé, Gérald Berthoud, Ahmet Insel, Serge Latouche ja Pauline Taieb. Ryhmä julkaisee kaksi kertaa vuodessa ilmestyvää julkaisua La Revue du MAUSS semestrielle, jonka kustantaja on vuodesta 1988 ollut La Découverte.


title: MAUSS

text: Free words (artikkeli julkaistu suomeksi Niin & Näin nro 58 3/2008 artikkeli "Anna pois".)


title: Gripen Trollhättan BK

text: Gripen Trollhättan Bandyklubb on jääpalloseura Trollhättanista, Länsi-Götanmaalta, Ruotsista. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa.


title: Gripen Trollhättan BK

text: Seura perustettiin vuonna 1936 nimellä "Gripens Bollklubb". Seura pelasi pitkän aikaa alemmilla sarjatasoilla, mutta kipusi hitaasti ylöspäin ja viimein vuonna 1973 nousi ensi kertaa historiansa aikana pääsarjaan, mutta putosi kauden päätteeksi takaisin kakkosdivisioonaan. Uudelleen seura nousi pääsarjaan, silloiseen Allsvenskaniin, vuonna 2000, mutta putosi jälleen toiseksi korkeimmalle sarjatasolle vain kahden kauden kuluttua. Seuran viimeisimmät pääsarjakaudet ovat 2004-2009.


title: Marcel Mauss

text: Marcel Mauss (10. toukokuuta 1872 Épinal – 1. helmikuuta 1950 Pariisi) oli ranskalainen sosiologi ja etnologi. Häntä pidetään Ranskan etnologian isänä. Hän oli perustamassa Pariisin yliopistoon sosiologian instituuttia "Institut Français de Sociologie" (1924) ja etnologista instituuttia "Institut d'Ethnologie". Hän vastusti hyvin voimakkaasti antisemitismiä ja rasistista politiikkaa sekä ennen toista maailmansotaa että sen jälkeen. Mauss oli poliittiselta kannaltaan sosialisti.


title: Marcel Mauss

text: Maussin mukaan on saanut nimensä tutkijaryhmä MAUSS ja sen julkaisu Revue du Mauss.


title: Marcel Mauss

text: Emile Durkheim oli hänen enonsa.


title: Bill Hickman

text: William "Bill" Hickman (25. tammikuuta 1921 – 24. helmikuuta 1986) oli yhdysvaltalainen stunt-ajaja ja sivuosanäyttelijä. Hickman oli pääroolissa toteuttajana ja näyttelijänä useassa ylistetyssä takaa-ajokohtauksessa, kuten Philip D'Antonin tuottamissa action-klassikoissa Bullittissa (1968), Kovaotteisissa miehissä (1971) ja elokuvassa "The Seven-Ups" (1973).


title: Bill Hickman

text: Bill Hickman oli James Deanin hyvä ystävä ja rallivalmentaja ja ajoi tämän omistamaa trailerinvetoautoa kohtalokkaana päivänä 30. syyskuuta 1955, jolloin Dean joutui kuolonkolariinsa Cholamessa, Kaliforniassa, matkalla Salinasin kilpa-ajoihin.


title: Bill Hickman

text: Bill Hickman kuoli syöpään 65-vuotiaana 1986.


title: Tytöt tykkää (kappale)

text: "Tytöt tykkää" on Tea Hiillosteen ensimmäinen singlejulkaisu hänen ensimmäiseltä sooloalbumiltaan "Tytöt tykkää". Kappale sai ensisoittonsa 5. kesäkuuta 2007. Sen tuotannosta vastaa Jarkko Ehnqvistin. Kappaleesta on tehty myös musiikkivideo, joka julkaistiin kesäkuussa 2007. Musiikkivideota on katsottu YouTubessa jo yli 2 miljoonaa kertaa. "Tytöt tykkää" -singleä on myyty tuplaplatinalevyyn oikeuttava määrä, yli 28 000 kappaletta, mikä tekee siitä Suomen historian 26:nneksi myydyimmän singlen. Single oli vuoden 2007 kolmanneksi myydyin kappale.


title: Tytöt tykkää (kappale)

text: The Voice valitsi kappaleen vuoden 2007 viralliseksi kesähitiksi. DJ:t valitsivat "Tytöt tykkää" -kappaleen vuoden 2007 kappaleeksi ja Tea Hiillosteen vuoden 2007 tulokkaaksi.


title: EliteXC

text: EliteXC ("Elite Xtreme Combat") oli amerikkalainen vapaaottelujärjestö, joka toimi vuosina 2006 - 2008. Se oli UFC:n jälkeen toiseksi suurin vapaaottelun ammattilaisliitto.


title: EliteXC

text: EliteXC:n perustivat Showtime Networks ja ProElite -yhtiöt vuoden 2006 lopulla. EliteXC nousi varsin nopealla vauhdilla merkittäväksi järjestöksi. Eräs sen vahvuuksista olivat väljemmät sopimukset ottelijoiden kanssa, jotka eivät pakota heitä ottelemaan vain tietyn järjestön alaisia otteluita. EliteXC-tapahtumilla oli sopimus CBS-televisioyhtiön kanssa, joka ehti näyttämään ainoastaan kolme tapahtumaa.


title: EliteXC

text: ProElite ilmoitti EliteXC:n lopettamisesta 20. lokakuuta 2008.


title: Einar Lönnberg

text: Axel Johan Einar Lönnberg (24. joulukuuta 1865 Tukholma – 21. marraskuuta 1941 Tukholma) oli ruotsalainen eläintieteilijä ja luonnonsuojelija.


title: Einar Lönnberg

text: Einar Lönnbergin isä oli kasvitieteen tohtori ja valtiopäivämies. Einar Lönnberg opiskeli Uppsalan yliopistossa ja väitteli tohtoriksi 1891. Vuosina 1892–1893 hän asui Floridassa ja vuonna 1899 hän teki retken Kaspianmerelle. Hän työskenteli lyhyen ajan eräässä göteborgilaisessa museossa, kunnes tuli valituksi Ruotsin luonnonhistoriallisen museon selkärankaisosaston johtajaksi Tukholmaan vuonna 1904. Hän työskenteli siellä, kunnes jäi eläkkeelle 1932–1933.


title: Einar Lönnberg

text: Lönnberg perusti biologisen aikakausijulkaisun "Fauna och Flora" vuonna 1904 ja toimi sen vastaavana toimittajana kuolemaansa saakka. Vuosina 1910–1911 hän matkusteli Afrikassa ja vuonna 1919 hänestä tuli "Kungliga Vetenskaps- och Vitterhetssamhället i Göteborg" -seuran jäsen.


title: Einar Lönnberg

text: Lönnberg oli vakaumuksellinen luonnonsuojelun puolestapuhuja ja hän liittyi Luonnonsuojeluyhdistyksen jäseneksi. Hän oli laatimassa uusia luonnonsuojelulakeja ja oli erityisesti lintujen ja porojen suojelija. Hän puhui voimakkaasti uusien kansallispuistojen muodostamisen puolesta, kuten esimerkiksi Torniojärven kansallispuiston, joka perustettiin 1914.


title: Einar Lönnberg

text: Lönnberg nimesi linnuista muun muassa törmäpääskyn alalajin "ijimae". Hänen kunniakseen Gregory Mathews nimesi etelänkihun alalajin "Stercorarius antarcticus lonnbergi" vuonna 1912.


title: Sukellusmaski

text: Sukellusmaski on sukellusväline joka mahdollistaa tarkan näkemisen veden alla.


title: Sukellusmaski

text: Tavallisin sukellusmaski on ns. puolimaski joka peittää sekä silmät että nenän. Vanhimmissa malleissa oli pyöreä tai soikea lasi, mutta sittemmin on tullut hyvin suosituksi erillisillä linsseillä varustettu malli, johon voidaan vaihtaa silmälaseja vastaavia optisia linssejä. Maskin tyhjennys veden alla kuuluu sukelluskurssin perusasioihin. Tyhjentäminen tapahtuu puhaltamalla maskiin nenän kautta ilmaa ja päästämällä vesi alakautta pois.


title: Sukellusmaski

text: Sukelluksessa käytetään myös kokokasvomaskia. Cressi Scuba-mallinen maski on koko kasvojen kokoiseksi venytetty tavallinen maski. Kasvojen alaosan peittää kumiosa, jossa suun kohdalla on vahvistettu aukko hengityssäätimelle. Kokokasvomaskeissa paineilma on johdettu koko maskin alueelle eikä erillistä suukappaletta ole, hengityssäädin on niissä rakenteellinen osa kokonaisuutta ja mikrofonin käyttö ja siten puhuminen on mahdollista. Maskin pehmeät osat valmistetaan yleensä silikonista ja sen lasin tulee olla karkaistu. Jos maskia käyttävällä henkilöllä on taittovirhettä, voidaan maskiin hioa taittovirheen korjaava linssi.


title: Sukellusmaski

text: Aiemmin on ollut olemassa myös yksinomaan silmät peittäviä sukelluslaseja, joihin liittyi erikseen kaksi letkullista kumipalloa. Sukellettaessa paine puristi palloja ja näin tasasi silmäsuojuksien painetta. Menetelmää käytettiin etupäässä helmenkalastuksessa, joskin sielläkin se syrjäytyi normaalin puolimaskin tieltä: kumipallot toimivat vain muutamien metrien syvyyteen asti.


title: Ibrox Stadium

text: Ibrox Stadium on Glasgow'ssa sijaitseva Rangers-jalkapalloseuran kotistadion.


title: Ibrox Stadium

text: Ensimmäinen ottelu alkuperäisellä stadionilla pelattiin joulukuussa 1899. Stadionia on tämän jälkeen laajennettu ja muutettu moneen kertaan. Nykyisin stadionilla on 50 411 istumapaikkaa. Yleisöennätys on tammikuulta 1939, jolloin 118 567 katsojaa seurasi liigaottelua paikallisvastustaja Celticiä vastaan.


title: Ibrox Stadium

text: Stadionilla on koettu kaksi murhenäytelmää; Vuonna 1902 sai surmansa 26 ihmistä, kun puinen katsomo sortui. Vuonna 1971 66 ihmistä pusertui kuoliaaksi eräällä uloskäynnillä, yleisön poistuessa stadionilta.


title: Épinal

text: Épinal on kunta Lorrainessa, Koillis-Ranskassa. Se on Vosgesin departementin pääkaupunki eli prefektuuri. Vuoden 2006 väestönlaskennan mukaan sen väkiluku oli 34 014. Se sijaitsee Mosel-joen varrella, 60 kilometriä Nancysta etelään.


title: Veli-Matti Lehtikangas

text: Lehtikangas kirjoittaa "Voima"-lehteen ja harrastaa muun muassa luontokuvausta. Lehti luonnehtii häntä "ötökkäpaparazziksi". 1980-luvulla hän kirjoitti muun muassa "Alibi"-lehteen.


title: Celtic Park

text: Celtic Park eli "Parkhead" on Glasgow'ssa, Skotlannissa, sijaitseva Celtic-jalkapalloseuran kotistadion. Stadion otettiin käyttöön vuonna 1892. Katsojakapasiteetti on 60 832 (paikallisvastustaja Rangersia vastaan turvallisuussyistä 58 000). Yleisöennätys on 92 000 katsojaa uudenvuodenpäivältä 1938 ottelussa Rangersia vastaan.


title: Celtic Park

text: Vuonna 2002 Celtic Park valittiin BBC:n äänestyksessä Yhdistyneen kuningaskunnan parhaaksi jalkapallostadioniksi.


title: Chris Kohler

text: Chris Kohler (s. 18. huhtikuuta 1980) on yhdysvaltalainen videopelitoimittaja. Kohler työskentelee "Wired"-tietotekniikkalehdelle, jonka verkkosivuilla hän työstää Game | Life -nimistä blogia. Hänen kirjoituksiaan on julkaistu myös "Official Nintendo Magazine" ja "Animerica" -lehdissä sekä GameSpy ja 1UP.com-sivustoilla.


title: Chris Kohler

text: Kohler on kirjoittanut kaksi videopeliaiheista kirjaa: "Power-Up: How Japanese Video Games Gave the World an Extra Life" (BradyGames, 2004) ja "Retro Gaming Hacks" (O'Reilly Media, 2005). Kohlerin ensimmäinen kirja käsittelee japanilaisen pelikulttuurin taustoja, kehittäjiä ja maailmanlaajuisia vaikutuksia. "Retro Gaming Hacksissä" Kohler esittelee vanhojen pelien pelaamiseen soveltuvia hakkerointimenetelmiä.


title: Giro dell’Emilia

text: Giro dell'Emilia on yhden päivän mittainen maantiepyöräilykilpailu. Se järjestetään Emilia-Romagnan alueella Italiassa lokakuun puolivälissä. Kilpailu kuuluu UCI Europe Tour -sarjaan ja on kategorialuokitukseltaan 1. HC, eli sen yläpuolella ovat vain UCI World Tour -tason kilpailut.


title: Giro dell’Emilia

text: Giro dell'Emilian on voittanut useimmin Costante Girardengo, kaikkiaan viisi kertaa.


title: Turkiskoi

text: Turkiskoi ("Tinea pellionella") on aitokoiden heimoon kuuluva pikkuperhonen. Sitä tavataan silloin tällöin asunnoista, joissa sen toukat voivat vahingoittaa tekstiilejä.


title: Turkiskoi

text: Turkiskoilla on täysikasvuisena metallinhohtoiset, vaalean kullanruskeat tai harmaanruskeat etusiivet. Siiven keskellä on pieni mutta selvästi erottuva, lähes musta täplä. Lisäksi lähempänä siiven tyveä on toinen, yleensä himmeämpi tumma täplä. Takasiivet ovat puolestaan kiiltävän kellanharmaat. Siipiväli on 9–15 mm.


title: Turkiskoi

text: Hyvin samannäköisiä lajeja ovat pöllönpesäkoi ("Tinea svenssoni") ja pulunpesäkoi ("Tinea columbariella"). Turkiskoin erottaminen etenkin jälkimmäisestä voi vaatia genitaalipreparaatin tekemistä ja sen tutkimista mikroskoopilla.


title: Turkiskoi

text: Toukka on hidasliikkeinen, valkoinen ja sillä on tummanruskea pää ja niskakilpi. Toukka pysyttelee koko ajan kuiduista rakentamansa suojaputken sisällä ja liikkuessaankin kuljettaa putkea mukanaan.


title: Turkiskoi

text: Turkiskoita tavataan lähes koko holarktisella alueella. Se puuttuu kuitenkin esimerkiksi Skandinavian pohjoisimmista osista sekä Islannista. Vieraslajina se on levinnyt Australiaan ja Uuteen Seelantiin. Pääasiallinen lentokausi on kesäkuusta elokuuhun, mutta sopivalla paikalla perhosia voi tavata aikaisemminkin.


title: Turkiskoi

text: Perhoset ovat aktiivisia illalla ja yöllä, jolloin niitä lentää myös valojen luokse. Päivisin ne piilottelevat. Vaikka perhonen on tunnettu tavastaan viihtyä ihmisasunnoista vahingoittaen tekstiilejä, yleisemmin se elää luonnossa, lintujen pesissä. Aikuinen perhonen on hyvin lyhytikäinen ja se elää vain 4–6 vuorokautta. Naaras ei juurikaan liiku vaan koiraat lentelevät etsien naaraita.


title: Turkiskoi

text: Turkiskoin toukat syövät ravinnokseen erityisesti turkis- ja villavaatteiden sekä -kankaiden kuituja, joista ne myös kehräävät putkimaisen suojaverhon ihonsa peitteeksi. Jotta toukat jaksaisivat kehrätä ympärilleen suojaputken, niiden on löydettävä runsaasti ravintoa heti munista kuoriuduttuaan. Toukat ovat myös hyvin valonarkoja, joten niiden parhaimpia kasvuympäristöjä ovat pimeät, suojaisat tilat, joissa on runsaasti syötävää kuitumateriaalia. Luonnossa perhonen lisääntyy lintujen pesissä, joissa toukka syö irronneita höyheniä sekä hyönteisten jäänteitä. Toisin kuin vaatekoille, turkiskoin toukalle kelpaa tarvittaessa ravinnoksi myös kasviperäinen kuitu, kuten puuvilla. Sen on todettu syövän myös nahkatuotteita ja jopa mausteita. Vaatekoista poiketen turkiskoin toukka ei kiinnittäydy vaatekuituihin. Toukka tekee vaatteisiin ison ja teräväreunaisen, ympäristöstään siistin reiän.


title: Turkiskoi

text: Naaras munii vajaa 50 munaa, jotka se ripottelee sinne tänne sopivaa ravintoa tarjoavaan ympäristöön. Toukat kuoriutuvat vajaan viikon kuluessa ja niiden kehitys kestää kahdesta kolmeen kuukautta. Kasvaessaan toukka laajentaa suojaputkea, jonka sisällä se piilottelee. Täysikasvuinen toukka vaeltaa suojaiseen paikkaan koteloitumaan ja kotelovaihe kestää viikosta pariin viikkoon. Toukka koteloituu suojaputkensa sisälle ja aikuisen perhosen kuoriutuessa kotelo työntyy osittain ulos putkesta.


title: Vaatekoi

text: Vaatekoi ("Tineola bisselliella") on aitokoiden heimoon kuuluva pikkuperhonen. Se on tunnettu sisätiloissa elävä laji.


title: Vaatekoi

text: Vaatekoi on ulkonäöltään hyvin samankaltainen kuin turkiskoi ("Tinea pellionella"), mutta sen etusiivistä puuttuu tumma täplä. Etusiivet ovat kellanruskeat ja tasaisen kullanhohtoiset, joskus tyvestä hieman tummemmat. Takasiivet ovat harmaat ja niissä on kellertäviä juovia. Pään karvamaiset suomut ovat yksivärisen vaaleankeltaisia ja tuntosarvet ovat noin puolet etusiiven pituudesta. Siipiväli 7–15 mm.


title: Vaatekoi

text: Toukka on valkoinen, läpikuultava, ja sillä on musta pää. Sitä ei kuitenkaan tapaa paljaaltaan vaan toukka elää ja liikkuu kuiduista ja seitistä tekemänsä kopan sisällä. Täysikasvuinen toukka on noin 11 mm pitkä.


title: Vaatekoi

text: Nykyisin vaatekoi on kosmopoliittinen laji. Alkujaan sen arvellaan olevan peräisin eteläisestä Afrikasta, mutta tämä on epävarmaa. Sisätiloissa eläessään koi voi tuottaa 3–4 sukupolvea vuodessa ja yksilöitä voi tavata ympäri vuoden.


title: Vaatekoi

text: Vaatekoi lentää pääasiassa yöllä. Naaras on laiska liikkumaan ja sitä tapaa hyvin harvoin kauempana paikasta, jossa se on toukkana elänyt. Koiraat lentävät aktiivisesti etsimässä kumppania. Naaras voi tuottaa jopa 100 munaa. Aikuiset perhoset elävät piilotellen ja häirittynä piiloutuvat, pakenevat juosten tai lentäen korkeintaan pienen matkan. Valo ei houkuttele perhosia. Aikuinen perhonen ei nauti ravintoa ja sen elinaika on vajaa kuukausi.


title: Vaatekoi

text: Luonnossa vaatekoi elää erityisesti lintujen, mutta myös muiden eläinten pesissä. Toukat syövät ravinnokseen kuollutta eläinperäistä orgaanista ainesta kuten irronneita karvoja ja höyheniä, kuivunutta verta ja hyönteisten jäänteitä. Niille kelpaa myös erityisesti villavaatteiden sekä -kankaiden kuidut, joista ne myös kehräävät putkimaisen suojaverhon ihonsa peitteeksi. Toukkaputken kuidut ovat tyypillisesti sekaisin vaatekuitujen kanssa, mikä kiinnittää toukan vaatteeseen. Vaatteisiin toukat syövät reikiä sekä tahraavat niitä tuottamallaan seitillä ja ulosteillaan. Satunnaisesti toukkia voi tavata myös kuivista proteiinipitoisista elintarvikkeista. Toukkia voi olla myös kasvikuidusta kuten puuvillasta valmistetuissa vaatteissa tai kankaissa, mutta tällöin niiden on oltava riittävän likaisia sillä kasvikuitu ei kelpaa toukan ravinnoksi.


title: Vaatekoi

text: Toukat kuoriutuvat yleensä jo muutama päivä munimisen jälkeen. Jotta toukat jaksaisivat kehrätä ympärilleen suojaputken, niiden on löydettävä runsaasti ravintoa heti munista kuoriuduttuaan. Toukat ovat myös hyvin valonarkoja, joten niiden parhaimpia kasvuympäristöjä ovat pimeät, suojaisat tilat, joissa on runsaasti syötävää kuitumateriaalia. Toukkien menestyminen vaatii sopivan korkeana pysyvää lämpötilaa ja korkeaa ilmankosteutta. Olosuhteiden muuttuessa epäsopiviksi ne kykenevät asettumaan lepotilaan. Toukkavaihe kestää olosuhteista ja ravinnonsaannista riippuen reilusta kuukaudesta jopa kahteen vuoteen. Kotelovaihe noin viikosta kuukauteen.


title: Vaatekoi

text: Vielä 1900-luvun alkupuolella vaatekoi oli yleinen, mutta nykyisten asuntojen kuiva keskuslämmitysilma ja keinokuiduista tehtyjen vaatteiden yleistyminen ovat tehneet siitä paljon harvinaisemman ja esiintymät ovat erittäin paikallisia.


title: Raahen Porvari- ja Kauppakoulu

text: Raahen Porvari- ja Kauppakoulu on Raahessa toimiva toisen asteen oppilaitos, joka tarjoaa perustutkintokoulutusta peruskoulupohjaisille ja ylioppilaspohjaisille nuorille yhteiskuntatieteiden, liiketalouden ja hallinnon sekä luonnontieteiden aloilla. Lisäksi oppilaitos antaa aikuiskoulutusta sekä järjestää työvoimakoulutusta ja yritysten tilaamaa koulutusta. Aloittaessaan toimintansa RP&KK oli Suomen ensimmäinen opistotasoinen kauppaoppilaitos, joka perustettiin vuonna 1882.Raahen Porvari- ja Kauppakoulu (RP&KK) on Raahen Porvari- ja Kauppakoulurahastosäätiön omistama yksityinen oppilaitos.


title: Raahen Porvari- ja Kauppakoulu

text: RP&KK:ssa voi opiskella merkonomin tutkintoon johtavaa liiketalouden perustutkintoa asiakaspalvelun ja markkinoinnin, taloushallinnon tai toimistopalvelun ja tietohallinnon koulutusohjelmissa sekä datanomiksi valmistavaa tietojenkäsittelyn perustutkintoa informaatioteknologiapalvelujen ja markkinoinnin koulutusohjelmissa. Lisäksi aikuiskoulutuksena voi suorittaa näyttötutkintoperustaisia ammatti- ja erikoisammattitutkintoja. Koulun rehtorina toimii Tapani Piirala.


title: Raahen Porvari- ja Kauppakoulu

text: Oppilaitoksen toimitilat sijaitsevat Raahen keskustassa Merikadun varrella. Vuonna 1891 valmistuneen "vanhan puolen" on suunnitellut Sebastian Gripenberg. Ensimmäinen laajennusosa liitettiin vanhaan rakennukseen ja valmistui vuonna 1960. Toinen, erillisen rakennuksen muodostava tilalaajennus valmistui vuonna 1974 ja on arkkitehti Toimi Hämäläisen ja insinööri Jyrki Herkiän suunnittelema.


title: Raahen Porvari- ja Kauppakoulu

text: Raahen Porvari- ja Kauppakoulu on saanut alkunsa raahelaisten liikemiesten ja laivanvarustajien Johan Fellmanin (4. syyskuuta 1781 – 4. elokuuta 1870) ja Baltzar Fellmanin (k. 1850) aloitteesta ja heidän perustamansa rahaston, Raahen Porvari- ja Kauppakoulurahaston varoin.


title: Raahen Porvari- ja Kauppakoulu

text:
Baltzar Fellmanin kuoltua Johan lahjoitti rahastoon osuuksia kymmenessä eri purjelaivassa sillä varauksella "että ne [laivat] vielä ovat olemassa". Lahjoitusta alkoi hoitaa Raahen Kauppaseura. Oppilaitos tuli perustaa, kun lahjoitus saavuttaisi miljoonan markan arvon (v. 1864 rahassa).
Oppilaitoksen ensimmäiseksi johtajaksi valittiin maisteri Felix Heikel. Ensimmäisten oppilaiden "tutkinto" so. pääsykoe järjestettiin 4. syyskuuta 1882, josta tuli siten oppilaitoksen perustamispäivämäärä ja RP&KK:n vuotuinen juhlapäivä.


title: Raahen Porvari- ja Kauppakoulu

text:
Raahen Porvari- ja Kauppakoulun toiminnan käynnistyessä siinä oli yksi valmistava luokka eli reaaliluokka ja kaksi kauppaluokkaa. Oppilasmäärä luokkaa kohti oli noin 10. Ensimmäiselle kauppaluokalle edellytettiin 15 vuoden ikää ja viisiluokkaisen reaalikoulun tietoja. Valmistavalle luokalle pääsi 14 vuoden ikäisenä kansakoulun tiedoilla.
Koska Johan Fellman oli itse saanut kauppaoppinsa Englannin Hullissa, veljekset korostivat, että opettajakunnan tuli olla mahdollisuuksien mukaan kansainvälistä. Niinpä koulun ensimmäinen englannin- ja ranskanopettaja oli sveitsiläinen Viktor Gaudard
Porvari- ja Kauppakoulun perustaminen johti välillisesti myös kaksiluokkaisen alkeiskoulun perustamiseen kaupunkiin.
Vuosina 1918-1926 koulun johtajana työskenteli Leino Pentzin, joka sodan aikana oli valkoisten joukoissa ryhmänjohtajana. Koulun oppilaita osallistui sotatapahtumiin ainakin Vilppulan rintamalla. Maalis-kesäkuussa 1918 Raahen Porvari- ja Kauppakoulun alueella toimi Raahen vankileiri. Leirille kuljetettiin vankeja lähipitäjistä sekä kaupungista käydyn taistelun alkuvaiheista lähtien myös Tampereelta. Raahesta vangit siirrettiin Tammisaaren vankileirille.


title: Claude Wilmot Wyatt

text: Claude Wilmot Wyatt (1842 – 1900) oli englantilainen lintutieteilijä.


title: Claude Wilmot Wyatt

text: Wyatt nimesi, yhdessä Richard Bowdler Sharpen kanssa, muun muassa aasiantörmäpääskyn ("Riparia diluta") vuonna 1893.


title: Claude Wilmot Wyatt

text: Wyatt julkaisi teoksen "British Birds: being coloured illustrations of all the species of Passerine birds resident in the British Isles". Taylor & Francis for William Wesley & son, Lontoo. 1894-1899.


title: Lennik

text: Lennik on kunta Vlaams-Brabantin maakunnassa Flanderissa Belgiassa. Kunta kuuluu Halle-Vilvoorden arrondissementtiin. 1. tammikuuta 2008 Lennikissä oli 8 747 asukasta ja väestötiheys oli 284 asukasta neliökilometrillä. Pinta-alaa kunnalla on 30,8 km². Kunnan pormestari on Willy De Waele.


title: Lennik

text: Kunnan asutuskeskukset ovat Gaasbeek, Sint-Martens-Lennik ja Sint-Kwintens-Lennik. Kyseiset asutuskeskukset olivat vuoteen 1977 saakka omia kuntiaan, jolloin ne yhdistyivät ja ottivat nimekseen Lennik.


title: Lennik

text: Virallinen kieli Lennikissä, kuten koko Flanderissa, on hollanti. Kunnassa käydään "kielisotaa", sillä kunnan hollantia äidinkielenään puhuva pormestari on saanut ranskankielisiltä asukkailta tappouhkauksia ja häntä on verrattu natseihin. Tähän on syynä se, että pormestari on ripustanut Belgian lippujen sijaan Flanderin lippuja kunnantalon eteen. Ranskankieliset katsovat tämän olevan separatismia.


title: Lennik

text: Lennikin ystävyyskunnat ovat Abcoude Alankomaissa ja Arconate Italiassa.


title: Cholame

text: Cholame on taajama ("unincorporated community") San Luis Obispon piirikunnassa Kaliforniassa, Yhdysvalloissa. Se sijaitsee San Andreasin siirroksen lähellä 351 metrin korkeudella merenpinnasta. Cholamen postinumero on 93461.


title: Cholame

text:
Cholame on tunnettu paikkana, jonka lähettyvillä James Dean kuoli auto-onnettomuudessa 30. syyskuuta 1955. Onnettomuuspaikka sijaitsee taajaman ulkopuolella valtateiden 46 ja 41 risteyksessä muutama kilometri koilliseen.
James Deanin kuoleman 50-vuotispäivänä 2005 Cholameen kokoontui satoja Deanin ihailijoita ja muita turisteja. Cholamessa on ravintola ja James Deanin kunniaksi pystytetty muistomerkki, joka paljastettiin 1977.


title: Kuivajärvi

text: Kuivajärvi voi tarkoittaa seuraavia:


title: Grospierres

text: Grospierres on kunta Ardèchen departementissa Ranskassa. Siellä on arviolta 879 asukasta (vuonna 2013) ja sen pinta-ala on 27,3 neliökilometriä.


title: Aasiantörmäpääsky

text: Aasiantörmäpääsky ("Riparia diluta") on törmäpääskyn aasialainen vastinlaji. Aikaisemmin sitä pidettiin törmäpääskyn alalajina.


title: Aasiantörmäpääsky

text: Linnun pituus on 12 cm, siipien kärkiväli 26,5–29 cm ja paino 10–16,5 g. Aasiantörmäpääsky muistuttaa höyhenpuvultaan törmäpääskyä, mutta on yläpuolelta vaaleamman harmaanruskea ja rinnan ruskea poikkivyö on huomaamattomampi. Sukupuolet ovat samanvärisiä.


title: Aasiantörmäpääsky

text: Aasiantörmäpääskyn esiintymisalue ulottuu Uraljoelta Kaspianmerelle, Itä-Iraniin, Pohjois-Intian kautta Kiinaan ja Kaakkois-Aasiaan. Laji on muuttolintu, joka talvehtii esiintymisalueensa eteläosissa. Aasiantörmäpääskyä ei ole tavattu Suomessa.


title: Aasiantörmäpääsky

text: Aasiantörmäpääsky on melko sidoksissa veteen. Usein se on suurin joukoin hyönteisjahdissa järven tai joen yllä.


title: Aasiantörmäpääsky

text: Laji pesii kolonioissa pystysuorissa, hiekkaisissa rinteissä, kuten hiekkakuopissa ja jokitörmissä, joihin se kaivaa pesänsä, noin 0,5–1 metrin pituisen vaakasuoran tunnelin. Sen perällä olevaan kammioon naaras munii 4–6 valkeaa munaa, joita emo hautoo noin 15 vuorokautta.


title: Aasiantörmäpääsky

text: Aasiantörmäpääsky syö ilmameren hyönteisiä ja hämähäkkejä.


title: Intres

text: Intres on kunta Ardèchen departementissa Ranskassa. Siellä on arviolta 150 asukasta (vuonna 2013) ja sen pinta-ala on 10,05 neliökilometriä.


title: Leinsterin kirja

text: Leinsterin kirja (iiriksi "Lebor Laignech"), aiemmin tunnettu nimellä Noughavalin kirja ("Lebor na Nuachongbála") on keskiaikainen irlantilainen käsikirjoitus noin vuodelta 1160 ja sitä säilytetään Trinity Collegessa Dublinissa.


title: Leinsterin kirja

text: Se on yksi tärkeimmistä lähteistä keskiajan irlantilaisesta kirjallisuudesta, sukututkimuksesta ja mytologiasta, ja siihen sisältyy muiden joukossa Lebor Gabála Érenn (Valloitusten Kirja), täydellisin versio Táin Bó Cuailnge:sta (Cooleyn Karjahyökkäys), Metrical Dindshenchas:in ja iiriläisen käännöksen/mukautuksen De excidio Troiae Historia:sta. Annaalien perusteella voidaan päätellä että kirja on kirjoitettu vuosien 1151 ja 1201 välillä, luultavasti se on valmistunut vuoden 1160 tienoilla.


title: Kaukolanharju

text: Kaukolanharju on Tammelassa Kanta-Hämeessä sijaitseva harjumuodostuma ja näköalapaikka. Se on osa harjujaksoa, joka ulottuu osin katkonaisena Perämeren rannikolta Kolmannelle Salpausselälle Lopelle. Harju jää Tammelan Pyhäjärven ja Kuivajärven väliin ja muodostaa kauniin maiseman.


title: Kaukolanharju

text: Kaukolanharju kuuluu Natura 2000 -ohjelmaan ja valtakunnalliseen harjujensuojeluohjelmaan. Se on myös osa Mustialan–Portaan–Kaukolanharjun valtakunnallisesti arvokasta maisema-aluetta ja osa Saaren kartanon ja kansanpuiston valtakunnallisesti merkittävää rakennettua ympäristöä. Jo aiemmin osa Kaukolanharjua oli rauhoitettu luonnonsuojelualueena, joka rajoittuu Tammelan Saaren kartanon maille yleiseksi virkistys- ja vapaa-ajanviettopaikaksi vuonna 1932 perustettuun Saaren kansanpuistoon.


title: Kaukolanharju

text: Harjulla on vuonna 1926 valmistunut Kaukolanharjun näkötorni ja sen vieressä vuonna 1953 pystytetty muistokivi paikalla, jossa läheisessä Saaren kartanossa kesiään viettänyt taiteilija Albert Edelfelt maalasi tunnetun maalauksensa "Kaukolanharju auringonlaskun aikaan" (1889–1890). Jo tätä ennen harjun maisemia olivat käyttäneet maalaustensa aiheina 1840-luvulla Magnus von Wright ja 1870-luvun alussa Robert Wilhelm Ekman.


title: Veli-Matti

text: Veli-Matti on Suomen yleisin miehen yhdysnimi. Tunnettuja Veli-Matteja ovat ainakin seuraavat:


title: Revue du MAUSS

text: Revue du MAUSS on poikkitieteellinen ranskalainen julkaisu, joka ilmestyy kaksi kertaa vuodessa. Lehti on perustettu 1981, ja perustajia oli muun muassa Alain Caillé. Sen taustayhteisö on MAUSS ja kustantaja vuodesta 1988 La Découverte.


title: Revue du MAUSS

text: Lehden käsittelemiä aiheita ovat taloustiede, antropologia, sosiologia ja poliittinen filosofia. Se ilmoittaa olevansa antiutilitaristinen ja kritisoi ekonomismia yhteiskuntatieteissä.


title: Lahja (kirja)

text: Lahja – Vaihdannan muodot ja periaatteet arkaaisissa yhteiskunnissa on ranskalaisen sosiologin ja etnologin Marcel Maussin kuuluisin teos. Mauss oli kiinnostunut arkaaisten yhteiskuntien sopimusoikeudesta ja taloudellisten suoritteiden järjestelmästä. Teoksessaan Mauss vertailee Polynesian, Melanesian, Pohjois-Amerikan alkuperäiskansojen ja muinaisten oikeusjärjestelmien sopimus- ja vaihdantamuotoja, jossa lahjojen antamisen, vastaanottamisen ja korvaamisen velvoitteet leimaavat yhteiskunnan vaihdantaan. Mauss tutkii lahjojen vaihtamista yleisinhimillisenä ilmiönä. Teoksen mukaan lahjat ovat periaatteellisesti vapaaehtoisia ja vaikuttavat eduntavoittelusta vapailta, mutta todellisuudessa pyyteettömiä lahjoja ei ole. Esseemuotoinen teos julkaistiin alun perin "L'Année Sociologique" -lehdessä nimellä "L’Essai sur le don" vuosina 1923–1924. Jouko Nurmiaisen ja Jyrki Hakapään tekemä suomennos ilmestyi Tutkijaliiton kustantamana vuonna 1999.


title: Lahja (kirja)

text: Arkaaisissa yhteiskunnissa sopimusoikeus ja taloudellisten suoritteiden järjestelmät ovat totaalisia sosiaalisia ilmiöitä, koska ne ilmaisevat uskonnollisia, oikeudellisia, moraalisia, poliittisia ja taloudellisia instituutioita samanaikaisesti. Maussin mukaan ryhmät tekevät sopimuksia, sitoumuksia ja vaihtokauppoja yksilöiden sijaan. Varallisuus ja taloudellista arvoa sisältävät esineet ovat vain pieni osa vaihdantaa. Vaihdannan piiriin kuuluvat myös suosionosoitukset, viihdykkeet, rituaalit, sotilaallinen apu, naiset ja lapset. Mauss kutsui vaihdantstyyppiä totaalisen suoritteen järjestelmäksi. Totaalisen suoritteen järjestelmän kulmakivi on vastavuoroisuuden velvoite saadusta lahjasta. Totaalisen suoritteen talous- ja oikeustyyppi sisältää useita teemoja, sääntöjä ja ideoita. Pohjois-Amerikan alkuperäiskansojen Potlatch on totaalisen suoritteen äärimmäinen muoto. Mauss kutsui Potlatchia kilpailulliseksi totaaliseksi suoritteeksi.


title: Lahja (kirja)

text: Polynesian totaalisen suoritteen järjestelmässä uskonnollinen ja moraalinen selitys on kaikkein vahvimpana. Maussin mukaan lahjaksi annetuissa esineissä on oma henkensä, mikä pakottaa vastaanottajan palauttamaan saadun lahjan. Esineessä on osa sen alkuperäistä omistajaansa, jolloin lahjan antajalla on valtaa sen vastaanottajasta. Esineen henki seuraa jokaista saajaansa. Vastalahjan täytyy olla vastaavan arvoinen tai suurempiarvoinen. Takaisinmaksu antaa suorittajalleen auktoriteetin ja valta-aseman, sillä hän on ketjun viimeinen linkki. Polynesialainen lahjojen vaihdanta on todellisuudessa henkisten siteiden verkko.


title: Lahja (kirja)

text: Kula-vaihdanta on tyypillinen totaalisen suoritteen järjestelmän muoto Melanesiassa. Kula on Trobriandsaarten seremoniallinen tapahtuma, jossa vaihdetaan arvoesineitä – kaulakoruja ja rannerenkaita. Nämä arvoesineet kiertävät saarelta saarelle ja ovat jatkuvasti kierrossa. Kaulakoruja ja rannerenkaita ei pidetä pitkään hallussa, vaan ne laitetaan eteenpäin Kula-ringissä. Esineen pitäminen itsellä liian pitkään olisi häpeällistä. Maussin mielestä Kula on laaja heimojen välisen kaupan muoto, jossa solmitaan liittolaissuhteita, sekä kilpailullinen Potlatch. Kulassa on myös uskonnollisia ja myyttisiä aspekteja, koska kuuluisimmilla kaulakoruilla ja rannerenkailla on omat nimet, persoonallisuus, tarina ja historia. Kula-vaihdanta on sekoitus kilpailullista Potlatchia ja polynesialaista maagis-moraalista lahjanvaihdantaa.


title: Lahja (kirja)

text: Potlatch on Pohjois-Amerikan luoteisosien heimojen vaihdantamuoto. Potlatchissa pyritään voittamaan toinen osapuoli lahjojen määrällä, jopa tuhoamisella. Vastavuoroisesti lahja pitäisi pystyä korvaamaan ja palauttamaan saman arvoisesti tai suurempana. Potlatch toimii heimojen ja klaanien sekä yksityiselämässä. Potlatchissa antamalla lahjoja ositetaan rikkautta ja onnea. Ainoa tapa säilyttää valta-asema on suurellinen lahjojen antaminen ja vastapuolen nöyryyttäminen. Velvollisuus ottaa vastaan lahja on myös pakottava, koska lahjasta kieltäytyminen olisi tappion myöntämistä etukäteen.


title: Lahja (kirja)

text: Maussin mukaan roomalaisesta oikeudesta, germaanien oikeudesta ja klassisesta hinduoikeudesta voidaan löytää totaalisen suoritteen mukainen lahjatalous. Lahjatalouden kehityksellä on sosiaalievoluution kannalta merkittävä rooli. Lahjatalouden instituutiot ovat olleet tärkeä askel oikeudellisten ja taloudellisten käytäntöjen kehityksessä ja sen jäänteitä voi tutkia muinaisista oikeusjärjestelmistä.


title: Lahja (kirja)

text: Lahjatalouden moraalinen ja taloudellinen velvoite on osa länsimaista yhteiskuntaa. Lahjaa täytyy maksaa takaisin samanarvoisesti tai suurempiarvoisesti. Maussin mukaan julkiset ja yksityiset sosiaalista hyvinvointia lisäävät teot ovat paluuta vanhaan lahjatalouden järjestelmään, jossa velvollisuus ja vapaaehtoisuus sekoittuvat. Tutkimuksen tulokset valaisevat moraalia ja kehittävät ihanteita.


title: Lahja (kirja)

text: Mauss, Marcel: "Lahja: Vaihdannan muodot ja periaatteet arkaaisissa yhteiskunnissa".


title: Khalil Chemmam

text: Khalil Chemmam (, s. 24. heinäkuuta 1987 Tunis, Tunisia) on tunisialainen jalkapalloilija, pelipaikaltaan vasen laitapuolustaja. Hän edustaa Tunisian pääsarjassa Espérancea.


title: Khalil Chemmam

text: Chemmam aloitti uransa Espérance kaudella 2007–2008, jolloin hän pelasi yhdeksän ottelua ja onnistui kerran maalinteossa. Maali syntyi 20. huhtikuuta 2008 kotiottelussa US Monastiria vastaan. Hän saavutti myös ensimmäisellä kaudellaan Tunisian cupin mestaruuden. Kaudellaan 2010–2011 Chemmam oli voittamassa Espérancen mukana triplamestaruutta joukkueen voitettua Tunisian mestaruuden, Tunisian cupin, sekä Afrikan Mestarien liigan.


title: Khalil Chemmam

text: Heinäkuussa 2011 hänen kerrottiin allekirjoitaneen kolmen vuoden sopimuksen portugalilaisen Paços de Ferreiran kanssa, jonne hänen on määrä siirtyä kauden 2010–2011 jälkeen. Siirto ei kuitenkaan koskaan toteutunut. 25. helmikuuta 2012 pelatussa CAF Super Cupin ottelussa Chemmam oli nousta Espérancen sankariksi tehtyään Maghreb Fèsiä vastaan 1–1 tasoitusmaalin toisenpuoliajan lisäajalla. Espérance kuitenkin hävisi ottelun rangaistuspotkujen jälkeen maalein 4–3.


title: Khalil Chemmam

text: Chemmam valittiin vuoden 2013 Afrikan-mestaruuskisoihin, jossa hän pelasi kapteenina kaikissa kolmessa ottelussa. Tunisian kisat päättyivät alkulohkoon.


title: Norsuteloitus

text: Norsuteloitus (; kirjaimellisesti ”norsun jalkoihin heittäminen”) oli tuhansien vuosien ajan yleinen teloitustapa kuolemaantuomituille Etelä- ja Kaakkois-Aasiassa, erityisesti Intiassa. Aasiannorsuja käytettiin murskaamaan, repimään kappaleiksi tai kiduttamaan vankeja julkisissa teloituksissa. Norsut opetettiin tappamaan ohjauksen mukaan nopeasti tai kiduttavan hitaasti. Kuninkaallisten hallinnassa olleet norsut edustivat sekä täydellistä valtaa että hallitsijan kykyä hallita villieläimiä.


title: Norsuteloitus

text: Tapa käyttää norsuja teloituksissa herätti usein kauhunsekaista kiinnostusta eurooppalaisissa matkaajissa ja se mainitaan monissa päiväkirjoissa ja Aasiaa koskevissa tutkielmissa.


title: Norsuteloitus

text: Etelä- ja Kaakkois-Aasiaa 1700- ja 1800-luvuilla hallinneet eurooppalaiset siirtomaavallat lopettivat lopulta tavan. Vaikka norsuja käytettiinkin teloituksiin lähinnä Aasiassa, tapa siirtyi pariin kertaan myös läntisiin maihin kuten antiikin Roomaan ja Karthagoon.


title: Linkebeek

text: Linkebeek on kunta Vlaams-Brabantin maakunnassa Flanderissa Belgiassa. Kunta kuuluu Halle-Vilvoorden arrondissementtiin. 1. tammikuuta 2008 Linkebeekissä oli 4 721 asukasta ja väestötiheys oli 1 138 asukasta neliökilometrillä. Pinta-alaa kunnalla on 4,15 km². Kunnan pormestari on Eric De Bruycker.


title: Linkebeek

text: Linkebeek sijaitsee Brysselin pääkaupunkialueen rajalla ja maan pääkaupunkiin Brysseliin on kunnasta matkaa noin kahdeksan kilometriä.


title: Linkebeek

text: Virallinen kieli Linkebeekissä, kuten koko Flanderissa, on hollanti. Kunnan asukkaista kuitenkin yli 80 prosenttia on ranskankielisiä. Näin ollen esimerkiksi kaikki kunnanvaltuuston asiat kuuluisi hoitaa hollannin kielellä. Pormestari Thiéry on kuitenkin antanut valtuutettujen käyttää hollannin lisäksi ranskaa. Tämä on liikaa hollanninkielisille aktivisteille ja he ovatkin töhrineet pormestarin autoa ja taloa iskulauseilla sekä hakaristeillä.


title: Kallidike

text: Kallidike oli kreikkalaisessa mytologiassa Thesprotian kuningatar ja Odysseuksen myöhempi puoliso. He saivat yhdessä pojan Polypoiteen.


title: Kallidike

text: Vaikka Homeros ei tapahtumista mainitsekaan, Telegoneian mukaan Teiresias käski Odysseuksen lähteä uudelle matkalle sen jälkeen tämä oli surmannut Penelopea liehitelleet kosijat. Tämä matka vei Odysseuksen Thesprotiaan, jossa hän nai Kallidiken. Kun Kallidike oli kuollut, heidän poikansa seurasi äitiään valtaistuimelle.


title: Christian Wolff (säveltäjä)

text: Christian Wolff (8. maaliskuuta 1934 Nizza, Ranska) on yhdysvaltalainen säveltäjä, joka säveltää kokeellista musiikkia.


title: Christian Wolff (säveltäjä)

text: Wolffin vanhemmat olivat kotoisin Saksasta, mutta hän syntyi Ranskassa. Wolffin isä oli saksalainen kirjankustantaja Kurt Wolff, joka kustansi Franz Kafkan ensimmäiset teokset. Vuonna 1941 Wolff muutti Yhdysvaltoihin ja sai Yhdysvaltojen kansalaisuuden 1946.


title: Christian Wolff (säveltäjä)

text: Wolff kuului John Cagen ympärille syntyneeseen avantgardistiseen New York Schooliin, johon kuuluivat lisäksi Earle Brown ja Morton Feldman.


title: Christian Wolff (säveltäjä)

text: Wolff vieraili Suomessa lokakuussa 2008 ja esiintyi Malmitalossa Helsingissä.


title: Apelsin

text: Apelsin on Virossa 1970-luvulta lähtien toiminut rock-yhtye. Sen perusti Tõnu Aare. Se oli yksi Neuvosto-Viron suosituimmista yhtyeistä. Se levytti myös kantri- ja iskelmämusiikkia viron kielellä. Monet kappaleet ovat satiirisia. Apelsin esiintyy pääasiassa viroksi, mutta on tehnyt myös yhden venäjänkielisen albumin vuonna 1989. Apelsinin levyjä on myyty 16 miljoonaa kappaletta.


title: Apelsin

text: "Apelsin" mainitaan Juice Leskisen laulussa "Eesti (On My Mind)": ""byrokraatit teksteistä tappel' siin' kun taustoja nauhoitti Apelsin""


title: Ifthime

text: Ifthime oli kreikkalaisessa mytologiassa kahden naishahmon nimi.


title: Ifthime

text: Ifthime oli Ikarioksen tytär ja Penelopen sisar. Hän meni naimisiin Eumeloksen kanssa.


title: Ifthime

text: Pallas Athene loi Ifthimen kuvajaisen ja lähetti sen Penelopen uneen lohduttamaan ja rohkaisemaan tätä tämän huolestuttua miehensä Odysseuksen ja poikansa Telemakhoksen kohtalosta.


title: Ifthime

text: Ifthime oli Doroksen tytär, joka suhteesta Hermeen kanssa synnytti kolme poikaa, joiden nimet olivat Lykos, Ferespondos ja Pronomos. He olivat Dionysoksen uskottuja viestinviejiä.


title: Erik Mykland

text: Erik "Myggen" Mykland on norjalainen jalkapalloilija. Hän pelasi 78 A-maaottelua Norjan maajoukkueessa, muun muassa Jalkapallon maailmanmestaruuskilpailuissa Yhdysvalloissa 1994 ja Ranskassa 1998 sekä EM-kilpailuissa 2000. Hän voitti Tanskan mestaruuden FC Københavnin riveissä vuonna 2003.


title: Erik Mykland

text: Persoonana Mykland on ollut kiistelty, mutta häntä pidetään eräänä Norjan kautta aikojen parhaimmista jalkapalloilijoista. Uraan mahtui menestysten ohella myös iltapäivälehdistön skandaalijuttuja, muun muassa alkoholin ja huumeiden käyttöön liittyen.


title: Erik Mykland

text: Mykland palasi jalkapallokentille neljän vuoden tauon jälkeen IK Startin riveissä Adecco-liigassa 5. lokakuuta 2008 ja kuului seuran edustusjoukkueeseen sen noustua kaudelle 2009 Tippeligaeniin. Hän ilmoitti lopettavansa aktiiviuransa 30. kesäkuuta 2009, koska hän ei kokenut kuntonsa enää riittävän vaadittavalle tasolle. Hän jatkaa IK Startin kykyjenetsijänä. Hän pelasi noin 600 minuuttia kentällä comebackinsa yhteydessä.


title: Erik Mykland

text: Myggenin profiili IK Startin sivustolla


title: Mekisteus

text: Mekisteus oli kreikkalaisessa mytologiassa usean mieshahmon nimi.


title: Mekisteus

text: Mekisteus oli Talaoksen ja Lysimakhen poika.


title: Mekisteus

text: Apollodoroksen mukaan jotkut sanoivat Mekisteuksen olleen veljensä Adrastoksen kanssa seitsemän Thebaa vastaan hyökänneen sotapäällikön mukana. Hän myös mainitsee, että epigonien hyökkäykseen osallistui hänen poikansa Euryalos.


title: Mekisteus

text: Iliaassa hänen mainitaan osallistuneen Oidipuksen hautajaisiin. Hän voitti Oidipuksen muistokisat nyrkkeilyssä.


title: Mekisteus

text: Mekisteus oli yksi Lykaonin viidestäkymmenestä pojasta.


title: Mekisteus

text: Mekisteus oli Ekhioksen poika ja toinen niistä, jotka Iliaassa kantoivat Hektorin haavoittaman Teukroksen takaisin aluksille turvaan.


title: Hammarby IF Bandy

text: Hammarby IF Bandyförening eli Hammarby Bandy on tukholmalaisen Hammarby IF -seuran jääpallojaosto. Jääpallon edustusjoukkue pelaa Ruotsin pääsarjassa Elitserienissä.


title: Hammarby IF Bandy

text: Jääpallotoiminta Hammarby-seurassa alkoi, kun alun perin soutuseuraksi perustetun seuran soutajat ryhtyivät harrastamaan luistelua ja sittemmin jääpalloa Hammarbyjärven jäällä. Virallisesti jääpallo tuli seuran ohjelmaan vuonna 1905. 1920-luvulta lähtien Hammarby osallistui cup-muotoisiin Ruotsin mestaruuskilpailuun, mutta ei edennyt kertaakaan erityisen pitkälle. Kaudella 1930/31 ryhdyttiin pelaamaan sarjamuotoista mestaruussarjaa ja Hammarby teki ajoittain hissiliikettä ylemmän ja alemman sarjatason välillä. Helmikuussa 1957 joukkue selviytyi mestaruusloppuotteluun, missä se kuitenkin hävisi Örebrolle.


title: Hammarby IF Bandy

text: Viime vuosina seura on kärsinyt suurista taloudellisista vaikeuksista ja toiminnan jatkuminen on ollut vaakalaudalla. Nykyisin seura keskittyy voimakkaasti junioritoimintaan ja pyrkimyksenä on nostaa joka vuosi yhdestä kahteen omaa kasvattia edustusryhmään. 2000-luvulla seura on kuitenkin saavuttanut hyvää menestystä, ja se selviytyi vuosina 2000-2007 kuudesti mestaruusfinaaliin, mutta hävisi joka kerta. Hammarby voitti ensimmäisen mestaruutensa vihdoin vuonna 2010. Edellisen kerran tukholmalaisseura oli voittanut mestaruuden vuonna 1931, jolloin mestaruuden voitti AIK. Seuraava mestaruus tuli kaudella 2013.


title: Gestapa

text: Gestapa, Geheimes Staatspolizeiamt () oli Adolf Hitlerin valtaannousun jälkeen vuosina 1933–1936 natsi-Saksassa Preussin osavaltiossa toiminut poliittinen turvallisuuspoliisiorganisaatio. Gestapan perusti 23. huhtikuuta vuonna 1933 Hermann Göring. Organisaation tehtävänä oli valvoa kansallissosialistien, ja erityisesti Göringin vastustajia.


title: Gestapa

text: Organisaatio muodostettiin välittömästi sisäasiainhallinnon alaisuudessa toimivaksi itsenäiseksi toimielimeksi, joka oli vastuussa suoraan Hermann Göringille. Se erotettiin riippumattomaksi Preussin muista toimi- ja poliisielimistä, joille annettiin määräys noudattaa Gestapan ohjeita. Viraston päällikkönä toimi Rudolf Diels, kokenut poliisimies joka työskenteli aikaisemmin Preussin sisäministeriössä. Diels ei ollut kansallissosialistisen puolueen jäsen, kuten ei pääosa hänen alaisistakaan; henkilökunta koostui lähinnä ammattipoliiseista. Gestapan päämaja sijaitsi Berliinin hallintokortteleissa, entisessä taideteollisuuskoulussa osoitteessa "Prinz-Albrecht-Strasse 8".


title: Gestapa

text: Natsien toiminta hylkäsi saksalaisen oikeusvaltion periaatteet. Ylin lain ja oikeuden lähde oli "Johtaja", ja toteuttaessaan Johtajan tahtoa poliisi oli riippumaton olemassaolevista laeista. Gestapan toiminta kohdistui erityisesti kommunisteja ja sosialisteja vastaan. Vasemmiston toiminta Saksassa oli käytännössä murskattu vuoteen 1935 mennessä: aktivistit oli ajettu maanpakoon, tai vangittu turvasäilöön ja keskitysleireille. Kovaotteinen Gestapa herätti poliittisia vastustajia kohtaan suunnattujen väkivaltaisten menetelmiensä vuoksi huomiota Saksan ulkopuolellakin, ja organisaatiosta tuli mielivaltaisen poliisiterrorin symboli.


title: Gestapa

text: Natsien sisäisen valtataistelun yhteydessä SS pyrki saamaan komentoonsa valtakunnan kaikki poliisiorganisaatiot. Huhtikuussa 1934 Göring joutui nimittämään SS:n päällikön Heinrich Himmlerin Gestapan tarkastajaksi. Himmler sai organisaation käytännössä valvontaansa, ja asetti päälliköksi lähimmän avustajansa Reinhard Heydrichin. Vuonna 1936 Saksan poliisiorganisaatioiden kokonaisuudistuksen yhteydessä Gestapasta muodostettiin uuden, valtakunnallisen poliittisen turvallisuuspoliisin, Gestapon ydin. Uudistuksessa SS otti haltuunsa kaikki poliisiorganisaatiot.


title: Gestapa

text: Suomen Etsivä keskuspoliisi teki yhteistyötä tiedonvaihdon merkeissä Gestapan kanssa organisaation alkuajoista saakka. Kohteena oli erityisesti neuvostovakoilu, jonka vastaisen toiminnan tuloksia Suomessa EK:n päällikkö Esko Riekki oli vuodenvaihteessa 1933–1934 Saksassa esittelemässä. Gestapalla puolestaan oli vuodesta 1934 Helsingissä pysyvä edustaja, rikospoliisineuvos Paul Opitz.


title: IFK Kungälv

text: IFK Kungälv on jääpalloseura Kungälvistä Länsi-Götanmaalta, Ruotsista. Seuran edustusjoukkue pelaa Ruotsin tosieksi korkeimmalla sarjatasolla Allsvenskanissa.


title: IFK Kungälv

text: Seura perustettiin vuonna 1940. Vuonna 1946 se nousi 2. divisioonaan ja vuonna 1963 ensi kertaa pääsarjaan, mistä se kuitenkin putosi heti debyyttikauden jälkeen. Sittemmin samankaltaista hissiliikettä on jatkunut 2000-luvulle saakka.


title: Polyksenos

text: Polyksenos () oli kreikkalaisessa mytologiassa Agastheneen ja Peloriin poika ja kotoisin Aitoliasta. Hän oli Eliin kuningas ja johti 40 tai 10 alusta sotaan Troijaa vastaan. Tähän hänet velvoitti vala, jonka hän oli antanut kosittuaan Helenaa


title: Polyksenos

text: Surmattuaan Elektryonin pojat yhtä lukuun ottamatta ja varastettuaan tämän karjan tafoslaiset uskoivat saaliinsa Polyksenoksen huomaan. Amfitryon maksoi karjasta lunnaat saadakseen ne takaisin Mykeneen.


title: IFK Motala Bandy

text: IFK Motala Bandy on motalalaisen IFK Motala -urheiluseuran jääpallojaosto. Seuran jääpallon edustusjoukkue pelaa Ruotsin toiseksi korkeimmalla sarjatasolla Allsvenskanissa.


title: IFK Motala Bandy

text: IFK Motala perustettiin vuonna 1932 ja se aloitti jääpallotoiminnan vuonna 1956. Seura nousi Ruotsin pääsarjaan ensimmäistä kertaa vuonna 1979. Ruotsin loppuotteluun se on selviytynyt kahdesti, vuosina 1985 ja 1987. Molemmilla kerroilla vastassa oli IF Boltic. Jälkimmäisellä kerralla IFK Motala vei mestaruuden nimiinsä numeroin 3-2 Håkan Rohlénin jatkoaikamaalilla.


title: Jevgeni Haldei

text: Jevgeni Ananjevitš Haldei (10. maaliskuuta 1917 Juzovka (Donetsk) – 6. lokakuuta 1997 Moskova) oli neuvostoliittolainen rintamavalokuvaaja, joka tuli kuuluisaksi monista laajalle levinneistä neuvostoliittolaisista uutiskuvista. Hänen valokuvansa Neuvostoliiton lipun nostamisesta Berliinin valtiopäivätalon katolle on yksi toisen maailmansodan kuuluisimmista valokuvista.


title: Jevgeni Haldei

text: Hän valokuvasi ensimmäisen kerran 13-vuotiaana itse valmistamallaan kameralla ja aloitti 18-vuotiaana työskentelyn kirjeenvaihtajana. Vuodesta 1939 alkaen hän työskenteli Fotohronika TASS:lle. Hän kuvasi Dneprostroita sekä reportaaseja Aleksei Stahanovista.


title: Jevgeni Haldei

text: Hän osallistui toiseen maailmansotaan kuvaten tapahtumia Leicalla muun muassa Murmanskista Berliiniin. Aiheita olivat muun muassa ulkoasiainministereiden kokous Pariisissa, japanilaisten tuho Kaukoidässä, Potsdamin konferenssi ja Saksan antautuminen Neuvostoliitolle 9. toukokuuta 1945. Hän lisäksi valokuvasi myös Nürnbergin oikeudenkäyntejä.


title: Jevgeni Haldei

text: Jevgeni Haldei erotettiin (juutalaisena) Josif Stalinin kauden lopulla Fotohronika TASSista osana kosmopolitismin vastaista taistelua eikä hänen töitään julkaistu neuvostoliittolaisissa lehdissä ennen kuin vasta Stalinin kuoleman jälkeen.


title: Agasthenes

text: Agasthenes oli kreikkalaisessa mytologiassa Eliin kuninkaan Augeiaan poika. Hänen isänsä kuoltua iäkkäänä valta jaettiin hänen, Amfimakhoksen ja Thalpioksen kesken.


title: Agasthenes

text: Puolisonsa Peloriin kanssa hän sai Polyksenoksen.


title: Elefenor

text: Elefenor () oli kreikkalaisessa mytologiassa Khalkodonin ja Alkyonin poika ja Euboian Abenteen kuningas. Hän otti vastaan Theseuksen pojat Akamaan ja Demofonin, kun nämä pakenivat vallan anastanutta Menestheusta.


title: Elefenor

text: Elefenor oli yksi Helenan kosijoista. Antamansa valan mukaisesti hän osallistui Troijan sotaan ja johti taisteluun Euboian 40 alusta. Samana päivänä, kun Pandaros rikkoi aselevon, Elefenor sai surmansa Agenorin keihäästä yrittäessään vetää Ekhepoloksen ruumista turvaan.


title: Sandvikens AIK

text: Sandvikens AIK ("Sandvikens allmänna idrottsklubb") on urheilun yleisseura Sandvikenistä Ruotsista. Seura perustettiin vuonna 1901 nimellä "IF Star". Nykyinen nimi otettiin käyttöön vuonna 1906.


title: Sandvikens AIK

text: Erityisesti Sandvikens AIK on menestynyt jalka- ja jääpallossa. Vuonna 1958 seura voitti Ruotsin juniorimestaruuden jalka-, jää- ja käsipallossa. Viisi pelaajaa pelasi kaikkia kolmea lajia.


title: Sandvikens AIK

text: Vuonna 1988 seura jakaantui kolmeen jaostoon:


title: Silmien välliin

text: ”Silmien välliin” on Reino Palmrothin eli nimimerkki Pallen sanoittama sota-ajan kupletti. Kappale on eräs toisen maailmansodan tunnetuimmista suomalaisista propagandalauluista, joilla pyrittiin nostamaan taisteluhenkeä vihollista vastaan.


title: Silmien välliin

text: Kappaleen sävelmänä on perinteinen polkkasävelmä ”Karjalan poikia”. Se toimii myös marssilauluna. Samaan kansansävelmään on tehty myös muita sanoituksia ja se on niin ikään suosittu instrumentaaliversioina.


title: Silmien välliin

text: Pallen sanoittama ”Silmien välliin” julkaistiin äänilevyllä jatkosodan aikaan vuonna 1942 Korsukuoron ja Columbia-orkesterin esityksenä. Yleisradion Fono.fi-äänitetietokannan mukaan kyseessä on kansansävelmä, jonka sovitti A. Salo (Herman Sjöblomin salanimi); äänitearkistossa itse Sjöblom on merkitty kappaleen säveltäjäksi. Sanoitus oli kuitenkin syntynyt jo huomattavasti tätä aiemmin. Oman kertomuksensa mukaan Palle oli kirjoittanut sen talvisodan päättäneen Moskovan rauhan tullessa voimaan 13. maaliskuuta 1940: ”Sinä päivänä sydän ja sappi olivat niin pakahtumaisillaan, että annoin mennä.” On kerrottu, että Palle olisi jopa esittänyt kappaleensa tuona päivänä Yleisradion radiolähetyksessä heti ulkoasiainministeri Väinö Tannerin puheen jälkeen. Todellisuudessa juuri rauhan tultua pilkkalaulua äskeisestä vihollisesta ei esitetty ja tämä seikka on selvästi todennettavissa Yleisradion tallenteesta.


title: Silmien välliin

text: Sota-ajan viihdettä tutkineen toimittaja Maarit Niiniluodon mukaan kappale kuuluu talvisodan ja jatkosodan välisen rauhan sekä ja jatkosodan hyökkäysvaiheen tunnelmiin 1940–1942, jolloin yritettiin yhdistää populaarimusiikin muoto propagandistiseen sisältöön. Pekka Jalkasen mukaan kappale oli talvisodan ajan synnyttämä pilkkalaulu ja Pallen radiopropagandan tunnuskuvia.


title: Silmien välliin

text: Kappaleen valmistumisen aikaan Palle oli komennettu johtamaan päämajan sisäpropagandatoimistoa (tunnettiin myös nimellä propagandaosasto ja propagandatoimisto) sekä valvomaan sodan ajan muun muassa radion ohjelmatoimintaa. [Radion ohjelmatoiminnan valvontaa suoritti jatkosodan syttymiseen saakka myös Valtioneuvoston tiedoituskeskus, myöhemmin Valtion tiedoituslaitos, mutta sodan sytyttyä puolustusvoimien sensuuritoiminta keskitettiin Päämajan sensuuritoimistolle.


title: Silmien välliin

text: Laulu oli mukana Propaganda-Aseveljet r.y:n vuonna 1943 julkaisemassa "Aseveikko 2" -lauluvihkosessa ja Palle teki kappaleesta myös juomalauluversion nimellä ”Leukojen välliin”, joka julkaistiin hänen vuoden 1943 juomalaulukokoelmassaan "Laulu kiertää pöytää". Juomalaulukokoelman laulut löytyvät myös monien tuon ajan opiskelijakirjojen sivuilta.


title: Silmien välliin

text: Kappaleen jokaisen säkeistön lopussa toistuvat säkeet ”silmien välliin, silmien välliin, silmien välliin ryssää, juu!” ja säkeistöissä lauletaan muun muassa ”iivanat täältä ei löydä kottiin, kaikki ne mätänee Karjalan mottiin” ja ”puukolla puhki se Aasian paise, Suomessa ryssä ei kauvoja haise”.


title: Silmien välliin

text: Sensuuria ja propagandaa tutkineen Jari Sedergrenin mukaan Pallen ja Pekka Tiilikaisen perustama ”henkisen maanpuolustuksen liittona” toiminut Propaganda-Aseveljet vastasi ratkaisevalla tavalla talvisodan tiedotustoiminnasta. Se vastasi suurimmasta kieltoryppäästä vastustaessaan päämajan kehotuksesta pasifistisia ja mielialaa heikentäviä tendenssejä, minkä lisäksi sen omistama Uutistoimisto Finlandia toimi puolivirallisena propagandaelimenä.


title: Silmien välliin

text: Pekka Jalkasen mukaan laulun ryssittely oli ristiriidassa sekä armeijan että Yleisradion virallisen ohjeistuksen kanssa, jonka mukaan vihollisen halventamista on vältettävä, mutta vaikuttaa siltä, että asiaa katsottiin sormien läpi. Jalkasen mukaan Pallen tehtäväksi jäi kansanomaistaa AKS:n liian yleväksi osoittautunut propaganda ja purkaa paineita sanomalla sitä, mitä ei olisi saanut sanoa.


title: Silmien välliin

text: Kaikkein propagandistisimpia lauluja vieroksuttiin jo sota-aikanakin ja Maarit Niiniluodon mukaan jatkosodan aikana kappaleen levyjä myös rikottiin rintamaradioissa ja Karhumäellä Maaselän radiossa levyjä soittanut Tapio Rautavaara löi sen polveaan vasten rikki, koska kappaletta ei kukaan toivonut.


title: Silmien välliin

text:
Sotien jälkeen laulu joutui Yleisradiossa soittokieltoon kuten monet muutkin sota-ajan propagandalaulut. ”Silmien välliin” ja muut soittokiellossa olevat kappaleet lueteltiin 1960-luvulla Yleisradion Hallintoneuvoston laatimassa ”luettelossa esitysrajoituksen alaisista äänilevyistä”. Kappale tuli myös Pallelle kalliiksi ja hänet potkittiin sodan jälkeen sen vuoksi sekä armeijasta että Yleisradiosta, vaikka hän tekikin kappaleen kirjoittaessaan vain työtä käskettyä. Maarit Niiniluodon mukaan sodan jälkeen kappaleeseen tarttui kielletyn hedelmän maku.
Myöhemmin kappale on julkaistu sota-ajan propagandalauluista kootulla kokoelma-albumilla "Molotohvin koktaili", joka ilmestyi vuonna 2002. Kulttuurihistoriallisesti arvokkaiden levyjen uustuotantoon keskittyneen Artie Musicin julkaisemalle albumille kappale on taltioitu Asemieskuoron esittämänä.


title: Silmien välliin

text: Kappale aiheutti kuohuntaa vielä vuonna 1996, kun se eksyi puolivahingossa Helsingin yliopiston ylioppilaskunnan vuosijuhlissa laulumonisteeseen. Toisaalta laulua on laulettu melko yleisesti osakuntien vuosijuhlissa. Helsingin yliopiston ylioppilaskunnan puheenjohtaja Pia Majonen ei tuominnut laulun esittämistä, vaan piti sitä tavallaan osana suomalaista kansanperinnettä ja piti kohua myrskynä vesilasissa, vaikka olikin sitä mieltä, että ylioppilaskunnan virallisissa tilaisuuksissa on jatkossa ehkä syytä noudattaa varovaisempaa linjaa. Kappale löytyy edelleen monista opiskelijoiden laulukirjoista sekä alkuperäisellä nimellä ”Silmien välliin” että juomalauluversiona ”Leukojen välliin”.


title: Silmien välliin

text: Oman versionsa kappaleesta on levyttänyt myös RAC-yhtye Mistreat vuonna 2003 ja ryssä-sanaa käyttävä kansanmusiikkiyhtye Folkswagen on esittänyt kappaleen konsertissaan, mutta ei pitänyt erityisemmin kappaleen esittämisestä ja piti sitä jonkinlaisena ”ääriesimerkkinä”. Siitä huolimatta kappale kuuluu edelleen yhtyeen keikkaohjelmistoon.


title: Silmien välliin

text: ”Silmien välliin” -kappaleen sävelenä on perinteinen ”Karjalan poikia” -polkka. Sävelmä esiintyy jo 17.2.1930 levytetyssä polkkasikermässä ”Seurasaaren polkkia”, jonka sovitti Willy Larsen. Sävelmää on sittemmin levytetty useina eri sanoitus- ja instrumentaaliversioina. Sanoituksiin kuuluvat Pallen juomalaulumukaelma ”Leukojen välliin” ja saunahenkinen ”Löylyä lissää”. Instrumentaaliesityksiä on julkaistu muun muassa nimillä ”Karjalan poikia”, ”Bastupolka”, ”Suomalainen polkka” ja ”Finska polkan”, usein pelimanni- ja tanssiorkesterien levyillä. Harmonikkamestari Viljo Vesterinen ja hänen jälkeensä monet muut ovat levyttäneet polkan nimellä ”Hulivilipolkka”. Samalla sävelmällä lauletaan lastenveisua ”Autolla ajetaan varovasti”.


title: Google

text: Google Inc. on yhdysvaltalainen vuonna 1998 perustettu yhtiö, joka tarjoaa etupäässä nettipalveluita. Googlen Internetiin kehittämä hakukone on maailman käytetyin hakukone. Pian hakupalvelu yhdistettiin internet-mainostuksen kanssa synergiseksi kokonaisuudeksi. Myöhemmin yhtiö laajensi toimintaansa Internet-palveluiden tarjontaan sekä ohjelmistoalalle. Googlella on ympäri maailmaa 15 palvelinkeskusta, joista 8 sijaitsee Yhdysvalloissa.


title: Google

text: Vuonna 2012 yhtiön liikevaihto ylitti 50 miljardia dollaria eli 37 miljardia euroa. Merkittävin osa Googlen liikevaihdosta koostuu mainostuloista, jotka olivat vuonna 2015 noin 59 miljardia euroa.


title: Google

text: Lokakuussa 2015 Alphabetistä tuli Googlen emoyhtiö.


title: Google

text: Vuonna 2017 Google käytti yksinomaan uusiutuvaa energiaa toiminnassaan.


title: Google

text: Hakukoneen lisäksi Googlen tarjoamia palveluita ovat muun muassa kävijäseurantaohjelma Google Analytics, nettiselain Google Chrome sekä karttaohjelmat Google Earth ja Google Maps. Muihin yhtiön palveluihin kuuluvat Picasa-kuva-albumiohjelma, YouTube-videoidenjakopalvelu, Gmail-sähköpostipalvelu, suunnitteluohjelma Google SketchUp ja netbook-kannettaville suunnattu käyttöjärjestelmä Chrome OS.


title: Google

text: Google ylläpitää lisäksi muun muassa Orkut-virtuaaliyhteisöä. Google Moon -palvelu näyttää kuvia Kuusta. Vastaavasti Google Mars -palvelu näyttää kuvia Marsista. Google Talk on pikaviestintäpalvelu.


title: Google

text: Tulonsa Google saa ylläpitämistään mainostusohjelmista, AdWords ja AdSense. Google on myös Android-mobiilialustan kehittäjä. Kesäkuussa 2011 Google avasi uuden yhteisöpalvelun, Google+:n. 24. huhtikuuta 2012 Google esitteli Google Driven, verkkotallennustilan, jossa Gmailin yhteydessä saa halutessaan viisi gigatavua maksutonta verkkotallennustilaa ja maksamalla enintään yhden teratavun. Myöhemmin Google on päivittänyt palvelujaan. Nykyisin maksutonta tallennustilaa on 15 gigatavua ja maksamalla suurin saatavilla oleva tallennustila on 16 teratavua.


title: Google

text: Googlen Suomen-toimipiste sijaitsee Helsingissä. Se avattiin 17. tammikuuta 2006 ja sen johtajana toimi vuoden 2009 loppupuolelle entinen maailmanmestaruustason taitoluistelija Petri Kokko. Kokon seuraaja on Anni Ronkainen ja toimialajohtajana toimii elokuussa 2010 aloittanut Ari Ojansivu.


title: Google

text: Maaliskuussa 2009 Google kertoi perustavansa Suomeen palvelinkeskuksen entiseen Summan paperitehtaaseen Haminaan. Se otettiin käyttöön syyskuussa 2011. Google ilmoitti elokuussa 2012 laajentavansa palvelintiloja, ja ottamalla käyttöön toisen hallin. 150 miljoonan euron hintaisen rakennustyön on määrä kestää puolitoista vuotta.


title: Google

text: On2 Technologies -yhtiön ostamisen myötä Googlella on ollut tuotekehitysyksikkö Oulussa vuodesta 2010 lähtien.


title: Google

text: Elokuussa 2018 teknologiayhtiö Google teki sopimuksen kolmen yhteensä 190 MW:n tuulipuiston sähkön ostamisesta.


title: Google

text: Google on sensuroinut hakutuloksia Kiinan valtion vaatimuksesta, esimerkiksi suodattanut pois toisinajattelijoiden sivuja ja Tiananmenin kansannoususta kertovia hakutuloksia. Maaliskuussa 2010 sensurointi kuitenkin lopetettiin.


title: Google

text: Kesäkuussa 2017 Euroopan komissio määräsi Googlelle 2,4 miljardin euron suuruisen sakon hallitsevan markkina-aseman väärinkäytöstä. Google Inc. oli komission mukaan rikkonut kilpailusääntöjä ohjaamalla verkkoliikennettä operaattorin omaan verkkokauppaansa ja siten syrjinyt sen kilpailijoita. Sakot ovat Euroopan unionin historian suurimmat.


title: Google

text: Heinäkuussa 2017 uutisoitiin, että Google on käyttänyt miljoonia rahoittaakseen akateemisia tutkimuksia Yhdysvalloissa ja Euroopassa. Yhdysvalloissa toimivan vastuullisuutta valvovan järjestön Campaign for Accountabilityn (CfA) mukaan Google on siten pyrkinyt vaikuttamaan yleisön mielipiteisiin ja päätöksentekoon. Viime vuosikymmenen aikana yhtiö on rahoittanut tutkimusartikkeleita, jotka näyttävät tukevan sen liiketoiminnallisia etuja ja puolustavat sääntelyn haasteita, kuten kilpailulainsäädäntöä ja piratismin torjuntaa. CfA on vaatinut Googlen rahoittamien tutkimuslaitosten paljastavan rahoituksensa lähteen.


title: Google

text: Google alkoi Stanfordin yliopiston tohtoriopiskelijoiden Larry Pagen ja Sergei Brinin tutkimusprojektina tammikuussa 1996. Heidän ideansa oli parantaa Internetin hakua analysoimalla verkkosivustojen välisiä suhteita ja näin parantaa hakutuloksia. Internet-osoite "google.com" rekisteröitiin syyskuussa 1997 ja samanniminen yhtiö perustettiin syyskuussa 1998. Yrityksen alkuperäinen osoite oli eräs autotalli Menlo Parkissa Kaliforniassa. Googlen nimi on peräisin lukusanasta googol, joka äännetään englannin kielessä samalla tavalla.


title: Google

text: Google muutti maaliskuussa 1999 toimistotiloihin Palo Altoon. Google alkoi myydä mainoksia palveluunsa vuonna 2000. Yhtiön sittemmin kasvettua se muutti vuonna 2004 SGI:ltä vuokraamaansa toimistorakennukseen Mountain Viewiin Santa Claraan. Nykyisin päämajalle on annettu nimi Googleplex.


title: Google

text: Yhtiö listautui pörssiin 19. elokuuta 2004. Osakkeen listautumishinta oli 85 dollaria. Yhtiön pörssiarvoksi muodostui tuolloin 23 miljardia dollaria. Sittemmin yhtiö on listattu NASDAQissa ja Lontoon pörssissä.


title: Google

text: Google on laajentanut valikoimaansa sekä kehittämällä uutta että ostamalla pääomallaan pienempiä Internet-palveluiden tarjoajia. Yksi varhaisimmista hankinnoista oli Pyra Labs, Blogger-blogipalvelun kehittäjä. Oston myötä Blogger-palvelusta tuli ilmainen. Vuonna 2004 Google hankki Earth Viewer -palvelua kehittäneen Keyhole Inc:n. Earth Vieweristä tuli kaupan myötä Google Earth -palvelu. Alkuvuonna 2006 Google osti osan Writelystä ja verkossa toimivaa tekstinkäsittelyohjelmaa kehittävän Upstartlen, jonka tekniikalla luotiin Google Docs & Spreadsheets. Google ilmoitti 9. lokakuuta 2006 ostavansa videonjakopalvelu YouTuben noin 1,3 miljardilla eurolla. Googlella oli jo aiemmin oma Google Video -palvelu, joka ei saavuttanut yhtä suurta suosiota kuin YouTube. Huhtikuussa 2007 Google osti Internet-mainostaja DoubleClickin 3,1 miljardilla. 12. joulukuuta 2007 Google julkisti suunnittelevansa verkkotietosanakirjaprojektia nimeltään Knol.


title: Google

text: Vuoden 2007 aikana huhuttiin, että Google kehittäisi omaa "gPhoneksi" jo nimettyä matkapuhelintaan kilpailijaksi Applen iPhonelle. Yhtiö rekisteröi muutamia aiheeseen liittyviä patentteja. Marraskuussa 2007 julkistettu tuote oli kuitenkin Linux-pohjainen, suureksi osaksi avoimen lähdekoodin puhelimen ohjelmistoalusta Android, jonka puhelinvalmistaja voi ottaa käyttöönsä ilmaiseksi. Samalla perustettiin Open Handset Alliance -organisaatio kehittämään matkapuhelinstandardeja.


title: Google

text: Myöhemmin Google on tuonut markkinoille omalle nimelleen brändättyjä Nexus-älypuhelimia ja tablettitietokoneita, joiden suunnittelusta ja valmistuksesta ovat vastanneet muut matkapuhelinyhtiöt Asus, LG, Samsung, HTC ja Motorola Mobility. Kun Google osti elokuussa 2011 yhdysvaltalaisen matkapuhelinvalmistaja Motorolan Mobility-yksikön, siitä tuli ohjelmiston toimittajan lisäksi myös laitevalmistaja. Google maksoi kaupasta yhdeksän miljardia dollaria ja sai sen myötä haltuunsa myös mittavan patenttisalkun.


title: Google

text: Googlen logoa muokataan erikoistapahtumien kunniaksi, esimerkiksi olympialaisten ja joulun alla. Näitä muutoksia kutsutaan Google Doodleksi. Doodle tarkoittaa tässä tapauksessa luonnosta. 2. syyskuuta 2008 Google-yhtiön 10-vuotisjuhlan tienoilla Google toi markkinoille Google Chrome -internetselaimen.


title: Google

text: Googlesta on tullut myös merkittävä Internetin ylläpitäjä. Toukokuussa 2007 Netcraft alkoi seurata Googlen oman Apacheen perustuvan HTTP-palvelimen GFE (Google Front End) käyttöä. Tuolloin Blogger-sivuston blogeja pyörittävä GFE palveli 2,7 miljoonaa verkkosivua tai 2,3 % niistä. Tammikuussa 2009 Googlen ohjelmistoilla pyöri yli 5 % sivustoista, nämä kaikki sen itse ylläpitämiä.


title: Google

text: Tammikuussa 2009 Google karsi useita palvelujaan ja sulki toimistonsa Austinissa, Trondheimissa ja Luulajassa. Karsittavien palvelujen listalla olivat Dodgeball, Google Catalog Search, Google Mashup Editor, Google Notebook ja Jaiku. Jaikun kehitys lopetettiin ja palvelimen lähdekoodi julkaistiin vapaana ohjelmistona. Google Videosta poistettiin mahdollisuus lisätä uusia videoita. Elokuussa 2009 Google osti sadalla miljoonalla dollarilla On2 Technologies -yhtiön, joka tunnetaan videokoodekeistaan.


title: Google

text: Laatuaan ensimmäisessä, työpaikkojen houkuttelevuutta 12 000 opiskelijan keskuudessa ympäri maailmaa selvittäneessä tutkimuksessa sekä tulevat ekonomit että insinöörit valitsivat vuonna 2009 Googlen suosikkityönantajakseen.


title: Google

text: Lokakuussa 2009 kerrottiin, että Google vastaa kuudesta prosentista kaikesta (ei pelkästään WWW-pohjaisesta) Internetin tietoliikenteestä. Se on suurin yksittäinen tekijä noin 30 suuryrityksen joukossa, joiden osuus kaikesta Internetin tietoliikenteestä oli heinäkuussa 2009 jopa 30 prosenttia. Tiedot ovat peräisin suurimmasta koskaan toteutetusta internet-tietoliikennetutkimuksesta, joka kesti kaksi vuotta ja toteuttajana oli Arbor Networks.


title: Google

text: Vuonna 2012 Google valittiin Fortune-lehden järjestämässä tutkimuksessa Yhdysvaltain parhaimmaksi työpaikaksi.


title: Google

text: Googlen yrityskulttuuriin on kuulunut ajattelutapa, jonka mukaan se pyrkii pysymään väleissä käyttäjien kanssa, eikä muodostumaan vihatuksi suuryritykseksi.


title: Google

text: Google on julkaissut tutkimusartikkeleita Google File System (GFS) ja MapReduce -tekniikoista, joihin muun muassa Apache Hadoop perustuu.


title: Google

text: Useat avoimen lähdekoodin ohjelmistoprojektit ovat saaneet alkunsa Googlella, näihin lukeutuvat muun muassa Go-ohjelmointikieli sekä Kubernetes-säiliöintihallinta.


title: Vauhditon korkeushyppy

text: Vauhditon korkeushyppy on vuosina 1900–1912 olympiaohjelmassa ollut yleisurheilulaji.


title: Vauhditon korkeushyppy

text: Sääntöjen mukaan jalat saivat olla ponnistuksessa missä asennossa tahansa, mutta ne saivat kohota maasta ainoastaan kerran. Samoin voltin teko oli kielletty.


title: Vauhditon korkeushyppy

text: Menestynein olympiaurheilija lajissa oli Ray Ewry, joka voitti lajissa kolmesti olympiakultaa. Suomen mestaruuksista kilpailtiin 1909-1937. Eniten mestaruuksia, yhteensä kahdeksan, saavutti Allan Larto. Piirinmestaruuskilpailujen ohjelmassa laji pysyi joissakin tapauksissa ohjelmassa 1970-luvun alkupuolelle asti. Veteraanien SM-kilpailuissa laji on pysynyt ohjelmassa 2000-luvullakin.


title: Vauhditon korkeushyppy

text: Lajin jäädessä pois olympiaohjelmasta maailmanennätys oli Ray Ewryn 165 cm. Viimeiseksi viralliseksi Suomen ennätykseksi jäi Nils Fabriciuksen 160,5 cm. Sittemmin floppaus- ja kierähdystyylien tultua käyttöön Ruotsin Rune Almén hyppäsi 190 cm vuonna 1980. Myös Juha Isolehto on hypännyt harjoituksissa saman tuloksen. Ruotsin Patrik Sjöbergin väitetään hypänneen tasan kaksi metriä. Naisten epävirallinen ennätys on Norjan Grete Bjørdalsbakkan 152 cm vuodelta 1984.


title: Pandaros

text: Pandaros () oli kreikkalaisessa mytologiassa tunnettu jousimies ja Lykaonin poika. Hän taisteli kreikkalaisia vastaan Troijan sodassa.


title: Pandaros

text: Toivoen Troijan tuhoa Pallas Athene houkutteli Pandaroksen ampumaan jousellaan Menelaosta, kun neuvottelut tilanteen rauhanomaisesta ratkaisemisesta olivat vielä kesken. Pallas Athene kuitenkin käänsi nuolen kulkua niin, että se ainoastaan haavoitti Menelaosta, mutta tästä teosta alkoivat sotatoimet.


title: Pandaros

text: Pandaros toimi Aineiaan vaunujen ajajana mutta päätti haastaa Diomedeen kaksintaisteluun. Taistelun aikana Pandaros haavoitti Diomedesta nuolellaan, mutta Diomedeen heittämä keihäs lävisti Pandaroksen kasvot ja Pandaros kuoli.


title: Vauhditon pituushyppy

text: Vauhditon pituushyppy on aiemmin olympiaohjelmassa ollut yleisurheilulaji.


title: Vauhditon pituushyppy

text: Sääntöjen mukaan jalat saivat olla ponnistuksessa missä asennossa tahansa, mutta ne saivat kohota maasta ainoastaan kerran.


title: Vauhditon pituushyppy

text: Vauhditon pituushyppy oli olympialaji vuosina 1900–1912. Menestynein urheilija oli Ray Ewry, joka voitti lajissa kolmesti olympiakultaa. Suomen mestaruuksista kilpailtiin 1909–1937. Eniten mestaruuksia, yhteensä neljä, saavutti Allan Larto. Piirinmestaruuskilpailujen ohjelmassa laji pysyi joissakin tapauksissa ohjelmassa 1970-luvun alkupuolelle asti. Veteraanien SM-kilpailuissa laji on pysynyt ohjelmassa 2000-luvullakin. Norjassa laji on maan yleisurheilumestaruuskisojen ohjelmistossa edelleenkin.


title: Vauhditon pituushyppy

text: Lajin jäädessä pois olympiaohjelmasta maailmanennätys oli Konstantinos Tsiklitiraksen 350,5 cm. Nykyinen epävirallinen ennätys on Byron Jonesin 2015 NFL Combine -testaustilaisuudessa hyppäämä 373 cm (12 jalkaa 3 tuumaa). Naisten epävirallinen ennätys on Norjan Annelin Mannesin 292 cm vuodelta 1981. Viimeiseksi viralliseksi Suomen ennätykseksi jäi Erkki Toivasen 1938 hyppäämä 343 cm.


title: Vauhditon pituushyppy

text: Juha Isolehto on hypännyt kaikkien aikojen parhaan suomalaistuloksen: 362 cm hallikilpailuissa vuonna 1994 .


title: Vauhditon pituushyppy

text:
Ray Ewry hyppäsi vauhditonta pituutta takaperin 287 cm, mikä on tiettävästi edelleen ennätys.
Nykyään vauhditon pituushyppy kuuluu useiden lajien urheilijoiden harjoitus- ja testipatteriin. Sillä mitataan koko kehon räjähtävää voimantuottoa ja kimmoisuutta. Amerikkalaisen jalkapallon Yhdysvaltain kansallista valintatilaisuutta NFL Draftia edeltävässä psykofyysisiä ominaisuuksia kartoittavassa testaustilaisuudessa NFL Combinessa, jonne kutsutaan vuosittain 300 lupaavinta yliopistopelaajaa, kaikkien aikojen parhaan tuloksen on saavuttanut Byron Jones, 373 cm, vuonna 2015. Mäkihyppääjistä Janne Ahonen on ponnistanut 320 cm.


title: Vauhditon kolmiloikka

text: Vauhditon kolmiloikka on aiemmin olympiaohjelmassa ollut yleisurheilulaji.


title: Vauhditon kolmiloikka

text: Sääntöjen mukaan jalat saivat olla ponnistuksessa missä asennossa tahansa, mutta ne saivat kohota maasta ainoastaan kerran. Toisin kuin tavallisessa kolmiloikassa, toinen ja kolmas ponnistus tehtiin samalla jalalla.


title: Vauhditon kolmiloikka

text: Vauhditon kolmiloikka oli olympialaji kahdesti, vuosina 1900 ja 1904. Ray Ewry voitti molemmilla kerroilla kultamitalin. Suomen-mestaruuksista kilpailtiin 1911–1937. Eniten mestaruuksia, yhteensä viisi, saavutti Pekka Johansson. Erikoisuus oli kuulantyönnön olympiavoittajan Ville Pörhölän mestaruus vuonna 1922.


title: Vauhditon kolmiloikka

text: Lajin jäädessä pois olympiaohjelmasta maailmanennätys oli Ray Ewryn 10,58 m. Viimeiseksi viralliseksi Suomen ennätykseksi jäi Väinö Suvivuon vuonna 1937 hyppäämä 10,28 m. Pituushyppääjä Jarmo Kärnän tiedetään hypänneen 10,68 m.


title: É

text: É (é) on kirjain, joka kuuluu mm. ranskan ja islannin aakkosiin. Se ääntyy yleensä [e] mutta islannissa [jɛ].


title: Yökaija

text: Yökaija ("Pezoporus occidentalis", synonyymi "Geopsittacus occidentalis") on erittäin uhanalainen Australian keski- ja länsiosien sisämaassa elävä lymykaijojen sukuun kuuluva kaijalaji.


title: Yökaija

text: Kooltaan yökaija on noin 22–25 cm. Lajin päälaki, selkä, siivet ja pyrstö ovat vihreät tihein mustin kuvioin. Kasvojen ja kurkun vihreä väri on kirkkaampi kuin selän. Vatsa on väritykseltään keltainen ja ylävatsassa on mustia höyhenten kärkiä. Lymykaija ("Pezoporus wallicus") eroaa yökaijasta pidemmän pyrstön perusteella.


title: Yökaija

text: Varmentamattomia havaintoja yökaijasta on tehty ympäri Australiaa, mutta varmennettuja havaintoja on tehty vain kahdelta paikalta Länsi-Australian ja Queenslandin osavaltioiden alueella. Lisäksi vuonna 2017 tutkijat julkaisivat löytäneensä merkkejä yökaijasta Etelä-Australian osavaltiosta.


title: Yökaija

text: Yökaijan elinympäristöä ovat pensaikkoiset ruohostomaat. Laji ilmeisesti elää kuivimpina kausina pensaikkoisemmilla alueilla ja siirtyy ruohostomaille kosteimpina kausina, jolloin siellä on myös enemmän siemeniä. Yökaija on nimensä mukaisesti pääosin yöaktiivinen eläin. Lintu juo ainoastaan kuivina kausina. Muulloin se saa tarvitsemansa nesteen ravinnostaan.


title: Yökaija

text: Yökaijakannan kooksi arvioidaan 50–249 täysikasvuista yksilöä, mutta se saattaa olla suurempikin. Lajiin kohdistuvia uhkia ei tunneta tarkasti, mutta sellaisiksi on ehdotettu esimerkiksi villintyneitä kissoja ja kettuja, kasvinsyöjien ylilaidunnuksen aiheuttamaa eroosiota ja ympäristön tuhoutumista juomapaikkojen läheisyydessä, kilpailua ravinnosta, erilaisia tauteja sekä lintujen ja niiden munien laitonta keräilyä.


title: Yökaija

text: Lajin lisääntymisestä tiedetään hyvin vähän, mutta pesintä alkaa ilmeisesti sadekauden tai rankkasateiden jälkeen. Yökaijan pesä on maassa tai lähellä maanpintaa ruohomättään tai pensaan keskellä. Pesään johtaa ruohoilla katettu tunneli. Naaras munii tavallisesti kahdesta neljään munaa.


title: Ustjužna

text: Ustjužna () on kaupunki Vologdan alueella Venäjällä. Se sijaitsee Rybinskin tekojärveen laskevan Mologajoen rannalla 250 kilometriä Vologdasta länteen. Kaupunki on Ustjužnan piirin keskus. Asukkaita on 10 200 henkeä (vuonna 2005).


title: Ustjužna

text: Paikkakunta mainitaan ensimmäisen kerran vuonna 1252 "Železnyi Ustjug" -nimisenä kaupunkina. Tuolloin se kuului Uglitšin ruhtinaskuntaan. 1200–1700-luvuilla nimenä oli myös "Ustjužna-Želesnopolskaja" Ižinajoen ja "Železnoje Polen" raudantuotantoalueen mukaan. Vuonna 1568 paikka mainitaan linnoittamattomana kauppias- ja käsityöläisasutuksena. Vuonna 1609 sitä piirittivät Vale-Dimitri II:n joukot.


title: Ustjužna

text: 1500–1600-luvuilla Ustjužna oli Tulan jälkeen Venäjän toiseksi suurin aseteollisuuden keskus. Vuosina 1614–1623 kaupungista lähetettiin Moskovaan 2700 kivääriä ja vuosina 1629–1632 yli miljoona tykinkuulaa. 1700-luvun alussa perustettiin amiraliteetin rautatehdas, jonka sulkemisen jälkeen (1714) kaupungin teollinen merkitys väheni huomattavasti. Vuonna 1738 Ustjužnasta tuli samannimisen Novgorodin lääniin kuuluneen kihlakunnan keskus.


title: Ustjužna

text: Nykyään Ustjužna on maatalousalueen keskus, jossa toimii lähinnä elintarviketeollisuutta. Kaupungin keskusta sijaitsee Mologaan laskevan Vorožajoen molemmin puolin. Vorožan vasemmalla rannalla sijaitsevalla Sobornaja-aukiolla on vuosina 1685–1690 ja 1721–1730 rakennettu Jumalansynnyttäjän syntymän katedraali. Siihen liittyvässä talvikirkossa on viisikerroksinen puuleikkauksin koristeltu 1600-luvun ikonostaasi. Katedraalin vieressä on entisen kaupunginduuman rakennus. Sobornaja-aukiolta kaakkoon lähtevän pääkadun toisessa päässä sijaitsee barokkityylinen Kazanin kirkko vuodelta 1694. Vorožajoen sillan lähellä on puinen Marian ilmestyspäivän kirkko (1762). Joen oikealla rannalla sijaitsevan kauppatorin vieressä on Ylösnousemuksen kirkko. Mologan toisella puolella keskustaa vastapäätä sijaitsevat Pokrovan (1780) ja Jumalansynnyttäjän kuolonuneen nukkumisen (1781) kirkot. Vuonna 1781 laaditun säännöllisen asemakaavan mukaan rakennetussa keskustassa on 1800-luvun ja 1900-luvun alun kaksikerroksisia kauppiastaloja sekä koristeellisia puutaloja. Kotiseutumuseon kokoelmissa on 1400–1600-lukujen ikoneja, paikallista käsityötaidetta sekä venäläisten taidemaalarien (mm. Ivan Aivazovski ja Boris Kustodijev) teoksia.


title: Resessi

text: Resessi (, peräytyminen) tarkoittaa neuvotteluiden tulosta, yhteispäätöstä, sopimusta ja pöytäkirjaa. Keskiajalla nimitystä käytettiin pohjoissaksalaisissa kaupungeissa päätöksestä, jonka tekivät useamman kaupungin edustajat yhteisessä neuvottelussa. Pohjoismaissa resesseiksi nimitettiin 1400–1600-luvuilla joitakin välipuheita ja sopimuksia sekä laaja-alaisia valtiopäivillä säädettyjä lakeja.


title: Resessi

text: Ruotsin historian tunnetuimmat resessit ovat Kalmarin, Malmön ja Västeråsin resessit. Tanskan tärkein resessi on vuonna 1527 tehty Odensen resessi, jossa päätettiin piispojen asema ja sovittiin yleisestä uskonnonvapaudesta. Kööpenhaminan resessissä vuodelta 1536 pantiin alulle uskonpuhdistus. Tunnettuja ovat myös Kristian IV:n pieni resessi vuodelta 1615 ja Kristian IV:n suuri resessi vuodelta 1643.


title: Rippisalaisuus

text: Rippisalaisuus tarkoittaa papin velvollisuutta pitää salassa kaikki ripissä tai muussa sielunhoidossa kuulemansa.


title: Rippisalaisuus

text: Suomessa evankelis-luterilaisen ja ortodoksisen kirkon papeilla on ripistä ja sielunhoidollisesta keskustelusta kirkkolaissa säädetty ehdoton vaitiolovelvollisuus sekä kirkon että valtion silmissä. Pappi ei saa ilmaista ripissä tai sielunhoidossa ilmaistua asiaa tai henkilöä. Rippisalaisuutta ei saa paljastaa edes ripittäytyvän suostumuksella. Jos ripittäytyjä antaa tiedon rikoksesta, joka on tekeillä, papin tulee ilmoittaa viranomaisille asiasta niin, ettei ripittäytyjän henkilöllisyys paljastu. Ehdoton rippisalaisuus, jota tuomioistuin ei voi määrätä murrettavaksi, on vain papeilla. Se ei ulotu muihin kirkon työntekijöihin, eikä myöskään maallikoihin.


title: Rippisalaisuus

text: Katolisessa kirkossa papeilla on ehdoton vaitiolovelvollisuus. Kanonisen lain mukaan ripissä kuultua ei saa paljastaa, eikä sitä saa käyttää mitenkään ripittäytyjää vastaan, edes silloin kun ripin kuulija on ripittäytyjän esimies. Kanonisen lain säädös on katolisen kirkon sisäinen. Suomen valtiollisen lain näkökulmasta katolisen kirkon papeilla ei ole ehdotonta vaitiolovelvollisuutta ripissä kuullusta, mutta vaitiolovelvollisuuden laajentamista on esitetty.


title: Rippisalaisuus

text: Ensimmäiset maininnat rippisalaisuudesta on 400-luvulta. Rippisalaisuudella on ollut lain mukaan suojattu asema jo 1200-luvulla. Vuoden 1686 Ruotsin valtakunnan kirkkolaissa rippisalaisuuden rikkomisesta seurasi kuolemantuomio, joka muutettiin virasta erottamiseksi Suomessa vuonna 1869. Rippisalaisuus ei vanhene milloinkaan, vaikka henkilö ei olisikaan enää kirkon viranhaltija. Salaisuuden pitämistä ei nähdä subjektiviisena oikeutena vaan viranhaltijan velvollisuutena.


title: Walter Wagner

text: Walter Wagner (k. 1945) oli saksalainen notaari, joka vihki Adolf Hitlerin ja Eva Braunin Führerbunkerissa 29. huhtikuuta 1945.


title: Walter Wagner

text: Wagner oli lakimies ja kansallissosialistisen puolueen jäsen. Hän oli aiemmin työskennellyt Berliinissä Joseph Goebbelsin kanssa. Liittouneiden saavuttua Berliiniin hänet oli värvätty armeijaan. Kun Hitler kertoi Goebbelsille haluavansa mennä naimisiin, Goebbels kutsui Wagnerin bunkkeriin.


title: Walter Wagner

text: Saapuessaan bunkkeriin 28. huhtikuuta Wagner huomasi, ettei vihkimiseen tarvittavat paperit eivät olleet kunnossa. Myöhemmin illalla nämä ongelmat oli saatu selvitettyä ja Wagner vihki Hitlerin ja Braunin vähän keskiyön jälkeen.


title: Walter Wagner

text: Vihkitapahtuman jälkeen Wagner liittyi takaisin joukkoyksikköönsä. Hän sai surmansa Berliinin taistelussa muutamaa päivää myöhemmin.


title: Walter Wagner

text: Elokuvassa "" (1973) Wagneria esittää Andrew Sachs ja elokuvassa "Perikato" (2004) Norbert Heckner.


title: Paso Robles

text: Paso Robles () tai Paso on kaupunki San Luis Obispon piirikunnassa Kaliforniassa, Yhdysvalloissa. Kaupungin asukasluku on 28 677 (2009). Seutu on tunnettu kuumista lähteistään ja viinitiloistaan.


title: Gunnar Wennerberg

text: Gunnar Wennerberg (2. lokakuuta 1817 Lidköping – 24. elokuuta 1901 Läckön linna) oli ruotsalainen poliitikko, runoilija ja kirkollisten asioiden ministeri.


title: Gunnar Wennerberg

text:
Wennberg oli koulutukseltaan filosofian maisteri. Hän toimi ministerinä kahteen eri otteeseen, ensin vuodet 1870-1875 ja myöhemmin vuodet 1888-1891. Ministerikausiensa välissä hän toimi Kronobergin läänin maaherrana. Lisäksi hän oli vuodesta 1866 alkaen Ruotsin akatemian ja vuodesta 1850 alkaen Kuninkaallisen musiikki-akatemian jäsen.
Yhteiskunnallisen toimintansa lisäksi Wennerberg oli myös harrastelijasäveltäjä. Hänen tunnetuimmat sävellyksensä ovat vuonna 1851 valmistunut kahdelle miesäänelle sävelletty duettokokoelma "Gluntarne" ja Daavidin psalmeihin sooloäänelle, kuorolle ja pianolle/uruille sävelletty kokoelma "Ur Davids Psalmer".


title: Gunnar Wennerberg

text: Kirjailija Hannu Niklander on kertonut Wennerbergistä .


title: Canterburyn tuomiokirkko

text: Canterburyn tuomiokirkko () Canterburyssa, Kentin kreivikunnassa, on maailmanperintökohde ja yksi Englannin vanhimmista kirkoista. Se on Canterburyn arkkipiispan tuomiokirkko.


title: Canterburyn tuomiokirkko

text:
Katedraalin ensimmäinen arkkipiispa oli Pyhä Augustinus Canterburylainen, jonka paavi Gregorius I lähetti lähetyssaarnaajaksi Englantiin vuonna 597. Augustinus perusti katedraalin vuonna 602. Arkeologisissa kaivauksissa löydettiin ensimmäisen anglosaksisen tuomiokirkon perustukset, joka oli rakennettu roomalaisen tien päälle. Augustinus perusti myös benediktiiniläisluostarin kaupunginmuurien ulkopuolelle, jonne arkkipiispat haudattiin vuosisatojen ajan. Luostari ja läheinen Pyhän Martinin kirkko ovat osa maailmanperintökohdetta.
Arkkipiispa Thomas Becket murhattiin katedraalissa 29. joulukuuta 1170, koska kuningas oli joutunut erimielisyyksiin piispan kanssa. Becketin jäännökset siirrettiin myöhemmin rakennettuun kappeliin, johon on haudattu myös Edvard Musta prinssi ja Henrik IV.
Geoffrey Chaucer kuvaa "Canterburyn tarinoissa" Becketin haudalle matkaavia pyhiinvaeltajia, joista saadut tulot riittivät katedraalin ja muiden rakennusten korjaamiseen.


title: RMON

text: RMON () on IETF:n kehittämä hallintatietojen tarjoaja eli MIB (Management Information Base) tarkastelemista sekä LAN-protokollan analysointia. Alkuperäisellä versiolla tarkoitetaan RMON1:stä, joka keskittyy OSI-mallin kerroksien yksi ja kaksi tietoihin ethernet- ja Token Ring verkoissa. Alkuperäistä RMON1 versiota myöhemmin laajennettiin RMON2:lla, jossa on otettu mukaan laajennos verkko- ja sovelluskerroksen tarkasteluun. SMON-laajennos puolestaan tarjoaa tuen piirikytkettyjen verkkojen tarkasteluun. Kysymyksessä on teollisuuden standardimääritys, joka tarjoaa paljon toimintoja eri kaupallisille verkon analysointityökaluille. RMON-toimintoja on rakennettu moniin reitittimiin ja kytkimiin (Kuten laitteet, joita on valmistanut mm. ProCurve, 3com ja Cisco).


title: RMON

text:
RMON toimii asiakas-palvelin -mallin mukaisesti, tarkastellen laitteita, joita terminologiassa yleisesti kutsutaan nimellä "probe". Nämä laitteet sisältävät ns. RMON ohjelmistopohjaisia agentteja, jotka keräävät tietoja ja analysoivat verkon paketteja ja toimintaa. Probe laitteet toimivat kuin verkon palvelimet ja verkon hallintaohjelmat, jotka kommunikoivat asiakasohjelmien kanssa. Molemmat toiminnoista niin asettaminen kuin datan kerääminen käyttävät SNMP-protokollaa toimintoihinsa. RMON suunniteltiin toimimaan kuitenkin toisin kuin muut SNMP-pohjaiset järjestelmät:
Lyhyesti: RMON suunniteltiin liikennepohjaiseen ("flow-based") tietoliikenteen tarkasteluun. Varsinaista SNMP:tä usein käytetään taas laitepohjaisessa hallinnassa ("device-based"). RMON on samanlainen liikenteen tarkastelutekniikka kuin NetFlow ja SFlow, koska datan kerääminen koskee pääosin liikennemääriä sen sijaan, että se koskisi yksittäisten laitteiden tiloja. Yksi tällaisen järjestelmän haittapuoli on, että tietoja keräävät laitteet joutuvat käsittelemään enemmän tietoja itse ja näin se kuormittaa resursseja myös enemmän. RMON-agentti toimiessaan minimaalisesti tarjoaa tietoja vain: tilastoista, historiasta, hälytyksistä ja tapahtumista.


title: Kediivi

text: Kediivi ( ’hallitsija’) oli alkuaan Persian kuninkaan arvonimi. Vuosina 1867–1914 sitä käytettiin Turkin vallan alla olleen Egyptin varakuninkaan arvonimenä. Häntä alettiin kutsua sulttaaniksi vuonna 1914, kun Egyptistä tuli Britannian protektoraatti. Arvo oli perinnöllinen ja kaikki Egyptin kediivit kuuluivat Muhammad Alin dynastiaan.


title: Maria von Trapp

text: Maria Augusta von Trapp (s. Kutschera 26. tammikuuta 1905 Wien, Itävalta-Unkari – 28. maaliskuuta 1987 Morrisville, Vermont) oli itävaltalainen opettaja, kirjailija ja laulaja.


title: Maria von Trapp

text: Maria Augusta Kutscherasta tuli orpo seitsemänvuotiaana. 18-vuotiaana hän meni hartaana katolilaisena Nonnbergin luostariin Salzburgiin noviisiksi tarkoituksenaan tulla nunnaksi. Marian noviisiaikana luostarin abbedissa kuitenkin lähetti hänet yhdeksäksi kuukaudeksi Georg von Trappin, leskiytyneen kapteenin toiseksi vanhimman tyttären, Marian, opettajattareksi. Tytär-Maria ei sairautensa vuoksi voinut kävellä pitkiä matkoja kouluun ja siksi vanhempi Maria opetti häntä kotona. Lopulta kotiopettajatar-Maria alkoi huolehtia myös perheen muista lapsista: Rupertista, Agathesta, Werneristä, Hedwigistä, Johannasta sekä Martinasta. Marian toivomuksena oli, että Georg olisi mennyt naimisiin itävaltalaisen prinsessan kanssa, jota hän tuohon aikaan tapaili. Georg ei kuitenkaan halunnut tätä vaihtoehtoa, vaan päätyi lopulta pyytämään Mariaa vaimokseen. Maria, joka oli aina halunnut olla nunna, kauhistui tätä vaihtoehtoa ja pakeni takaisin Nonnbergiin. Marian kerrottua tilanteesta, abbedissa kertoi Marialle, että on Jumalan tahto, että Maria avioituu kapteenin kanssa. Ja koska Marialle oli aina opetettu, että Jumalan tahtoa tulee noudattaa hän palasi von Trappien luokse ja ilmoitti kapteenille avioituvansa hänen kanssaan. Georg ja Maria vihittiin Nonnbergin luostarissa 26. marraskuuta 1927. Hääpäivänään Maria oli raivoissaan sekä Jumalalle että miehelleen siitä, että hänen piti mennä naimisiin ja myöhemmin hän kirjoittikin elämäkerrassaan, ettei hän hääpäivänään rakastanut miestään, vaan hän rakasti lapsia ja tavallaan siis meni heidän kanssaan naimisiin. Maria kuitenkin jatkoi kirjassaan, että ajan myötä hän oppi rakastamaan miestään enemmän kuin hän ketään oli koskaan rakastanut.


title: Maria von Trapp

text: Maria ja Georg saivat yhdessä kolme lasta: Rosemarien (s. 1929), Eleonoren (s. 1931) ja Johannes Georgin (s. 1939). Lisäksi Maria menetti munuaissairautensa vuoksi monta odottamaansa lasta. Myös Georgin kuollessa hän oli raskaana. Kolme kuukautta Georgin kuoleman jälkeen hän menetti myös odottamansa lapsen.


title: Maria von Trapp

text: Trappin perhe rakasti musiikkia ja esiinnyttyään festivaaleilla vuonna 1935 tuli Trappin laulavasta perheestä suosittu esiintyjä ympäri maata. Itävalta joutui osaksi natsi-Saksaa vuonna 1938, ja perhe muutti ensin Italiaan ja sieltä Yhdysvaltoihin. Von Trappien talosta tuli sittemmin Heinrich Himmlerin pääpaikka. Yhdysvalloissa heistä tuli "Trapp Family Singers", ja he esiintyivät ensin Yhdysvalloissa ja Kanadassa ja sitten ympäri maailman. Toisen maailmansodan loputtua perhe perusti hyväntekeväisyysjärjestön auttamaan sodasta toipuvaa Itävaltaa.


title: Maria von Trapp

text: Georg kuoli 1947 ja vuonna 1949 Maria von Trapp julkaisi omaelämäkerrallisen romaanin "The Story of the Trapp Family Singers" (julkaistu suomeksi nimellä "Laulava Trappin perhe"). Romaanin pohjalta tehtiin kaksi saksalaista elokuvaa: "Trappin perhe" (Die Trapp-Familie, 1956) ja "Trappin perhe Amerikassa" (Die Trapp-Familie in Amerika, 1958). Maria von Trappin romaanista tehtiin myös Broadway-musikaali "The Sound of Music," jonka ensi-ilta oli vuonna 1959 ja josta tuli suurmenestys. Vuonna 1965 musikaalista tehtiin samanniminen elokuvasovitus, jossa Mariaa esitti Julie Andrews. Maria von Trapp itse asiassa vilahtaa itsekin elokuvassa taustalla. "Sound of Musicista" tuli kaikkien aikojen suosituin musikaalielokuva ja se on näytelmänäkin yksi tämän päivän suosituimmista.


title: Maria von Trapp

text: Oikea von Trappin perhe ei Mariaa lukuun ottamatta ollut järin ihastunut "The Sound of Musiciin". He olivat kovin pettyneitä siihen, että heidän isänsä, joka todellisuudessa oli hyvin lempeä ja rakastava, esitettiin musikaalissa ankarana ja etäisenä. Todellisuudessa Marian ja kapteenin luonteet olivat toisinpäin kuin musikaalissa. Kapteeni oli lempeä, mutta Maria oli erittäin kovatahtoinen ja temperamenttinen, joka toisinaan saattoi saada voimakkaitakin raivokohtauksia. Hän piti perheen lapsia tiukasti hallinnassaan, jopa niinkin kovasti, että perheen vanhin tytär Agathe pääsi käymään kaupassa itsenäisesti vasta 40-vuotiaana. Vaikka perheen 10 lasta tunnustivat äitinsä kovan temperamentin ja halun hallita asioita, he myönsivät kuitenkin myös sen, etteivät he todennäköisesti olisi onnistuneet luomaan uutta elämäänsä Yhdysvalloissa ilman Mariaa.


title: Maria von Trapp

text: Maria von Trapp kuoli vuonna 1987 sydänsairauteen 82-vuotiaana kolme päivää leikkauksen jälkeen noin 40 vuotta miehensä jälkeen, joka oli kuollut ennen omaelämäkertaa, musikaalia tai elokuvia. Marian kuoleman jälkeen lasten tukahdetut tunteet nousivat pintaan ja suku riitautui niin pahasti, että lopulta asioita jouduttiin ratkomaan oikeudessa asti. Trappin perheen omistaman Vermontin tilan omistajuus ja johtajuus aiheuttivat riitoja, jotka ratkaistiin oikeudessa. Kiistat ovat jatkuneet vuosikausia.


title: Axel Laurell

text: Axel Laurell (22. toukokuuta 1715 Koski Hl. – 22. lokakuuta 1790 Asikkala) oli Asikkalan seurakunnan kappalainen 1744–1790 ja yksi Suomen merkittävimmistä perunanviljelyksen edelläkävijöistä.


title: Axel Laurell

text: Laurellin vanhemmista tiedetään, että he olivat Käihälän kylän Laurilan rusthollari Koskella (HL), veronkantokirjuri Henrik Samuelsson ja Elsa Jöransdotter. Professori Yrjö Blomstedtin mukaan Laurellin esivanhemmat olivat viljelleet tilaa ainakin vuodesta 1539, jolloin kuningas Kustaa Vaasan käskystä ryhdyttiin laatimaan maakirjoja asutuksesta.


title: Axel Laurell

text: Axel aloitti koulunkäyntinsä Helsingin triviaalikoulussa 16.3.1723 jatkaen 10.5.1735 Porvoon lukiossa. Hän valmistui ylioppilaaksi Turussa lukuvuonna 1737–1738 ja kirjattiin Turun Ylioppilasmatrikkeliin nimellä Laurell Axelius Tavast. Hänet vihittiin papiksi 1740 ja nimitettiin Asikkalan kappalaiseksi 1744. Varapastorin arvo hänelle myönnettiin 1755.


title: Axel Laurell

text: Laurell sai ensimmäiset siemenperunansa 1749, kun kuningas tuotatti niitä valtakuntaan, ja eri laatua olleen toisen erän vuonna 1761 englantilaisesta laivasta. Hän viljeli innokkaasti perunaa ja jakoi sitä koskevaa tietoa. Maaherra välitti hänelle kuninkaan kiitokset valistustyöstä. Viljelykokeilujensa perusteella Laurell julkaisi 1773 yksityiskohtaisen perunanviljelyoppaan "Lyhykäinen Kirjoitus, Potatesten eli Maan-Pärönain Viljelemisestä, säilyttämisestä ja Hyödytyksestä Huonen hallituxesa". Teos julkaistiin myös ruotsiksi ja siitä otettiin toinen painos 1776.


title: Axel Laurell

text: Laurellin perustelujen mukaan peruna oli hyvä ravintokasvi seuraavista syistä:


title: Axel Laurell

text: Laurellin ensimmäinen puoliso oli Asikkalan kappalaisen Michael Etholeniuksen leski Katarina Falck (k. 1760) ja toinen Ingrid Cheilan (k. 1825).


title: Phantom

text: Phantom tarkoittaa seuraavia asioita:


title: Kihniän koulu

text: Kihniän koulu oli Etelä-Pohjanmaalla eteläisellä Seinäjoella vuodesta 1907 kevääseen 2016 asti toiminut peruskoulun alakoulu. Koulu toimi Kihniänkylän eteläosassa Kalakoskella, josta Peräseinäjoen kirkonkylään on matkaa 9 km. Koulu oli kahden opettajan kyläkoulu. Kouluun kuuluu kaksi rakennusta.


title: Kihniän koulu

text: Seinäjoen kaupunki lakkautti Kihniän koulun toukokuun lopussa 2016 yhdessä Kitinojan ja Isokylän koulujen kanssa.


title: Starship Troopers 2

text: Starship Troopers 2 ("Starship Troopers 2: Hero of the Federation") on Phil Tippetin ohjaama yhdysvaltalainen elokuva vuodelta 2004. Se on jatkoa elokuvalle "Starship Troopers – universumin sotilaat". Elokuvan pääosissa ovat Bill Brown, Brenda Strong, Colleen Porch, Ed Lauter, Ed Quinn ja Richard Burgi.


title: Starship Troopers 2

text: Jalkaväkidivisioona on joutunut taistelutantereelle arachnidien planeetalle. Divisioona joutuu ahdinkoon ja joutuu etsimään suojapaikan. Sotilaat löytävät hylätyn vartioaseman, mutta matkalla sinne syntyy hiekkamyrsky, joka vie osan sotilaista. Ilmenee, että vartioasemalta on sähköt poikki. Yhtäkkiä alkaa kuulua kolkutusta. Sotilaat käyvät läpi aseman, ja uunista löydetään lukittuna kapteeni Dax -niminen sotilas.


title: Starship Troopers 2

text: Arachnidit hyökkäävät vartioasemaan, mutta sotilaat puolustavat sitä. Sitten aavikolla huomataan neljän sotilaan juoksevan asemalle päin. Aseman sähköt saadaan korjattua ja sähköaidat saadaan päälle. Osa sotilaista alkaa kuitenkin käyttäytyä oudosti. Selviää, että uusi ötökkälaji voi vallata ihmisen. Yksitellen sotilaita vallataan ötökällä. Lopuksi eräs sotilas vapauttaa kapteeni Daxin ja alkaa sotia tämän kanssa muita vallattuja sotilaita vastaan.


title: Starship Troopers 2

text: Kun alus saapuu noutamaan sotilaita, Daxin ja naissotilaan aika käy vähiin, koska ihmiskunta voi tuhoutua, jos yksikin ihmisen valtaava ötökkä pääsee veneeseen. Naissotilas hyppää alukseen ja Dax ampuu loput vallatut sotilaat ja jää tornin päälle ampumaan Arachnideja. Nainen pyytää häntäkin nousemaan veneeseen, mutta Dax kieltäytyy.


title: Tilastollinen kuntaryhmitys

text: Tilastollinen kuntaryhmitys on Tilastokeskuksen julkaisema luokittelu, jossa Suomen kunnat jaetaan kolmeen ryhmään. Nämä ryhmät määritellään seuraavasti:


title: Tilastollinen kuntaryhmitys

text: Tilastollinen kuntaryhmitys otettiin käyttöön vuonna 1989. Vuonna 2017 Suomen kunnista 58 oli kaupunkimaisia, 63 taajaan asuttuja ja 190 maaseutumaisia. Yhteensä kuntia oli tuona vuonna 311 kappaletta. Seuraavassa taulukossa on ilmoitettu kunkin ryhmän kuntien yhteenlaskettu väestö ja laskettu tietojen pohjalta kunkin kuntaryhmän osuus koko maan väestöstä.


title: Joannas

text: Joannas on kunta Ardèchen departementissa Ranskassa. Siellä on arviolta 315 asukasta (vuonna 2013) ja sen pinta-ala on 11,93 neliökilometriä.


title: Kutemajärvi

text: Kutemajärvi on kylä Kangasniemen kunnassa. Postinumeroalueella 51270 Kutemajärvi oli 223 asukasta vuoden 2015 lopussa. Kutemajärvellä on oma kyläyhdistys. Kutemajärven kyläkoulu lakkautettiin vuonna 2015. Vuosina 1999–2006 järjestettyä Kutemajärven seksifestivaalit -tapahtumaa järjestettiin ensimmäisinä vuosina Kutemajärvellä, ja myöhemmin Kangasniemen keskustaajamassa.


title: Oaineon

text: Oaineon oli muinainen kaupunki Illyriassa, nykyisessä Albaniassa. Se oli yksi illyrialaisen "Penestae"-heimon keskuksista. Oaineon suojasi tärkeää tietää Illyriaan Aratusjoen rannalla. Roomalaisen historioitsija Liviuksen mukaan Makedonian kuningas Perseus valloitti kaupungin hyökätessään Illyriaan talvella 170/169 eaa.


title: Renaudot-palkinto

text: Renaudot-palkinto, virallisesti Prix Théophraste Renaudot, on yksi viidestä merkittävästä ranskalaisesta kirjallisuuspalkinnosta Se on perustettu 1926. Sen myöntäjinä on kymmenen ranskalaista kirjallisuuskriitikkoa. Se on nimetty nykyaikaisen ranskalaisen journalismin perustajan Théophraste Renaudot'n mukaan. Palkinto myönnetään samana päivänä kuin Goncourt-palkinto mutta on riippumaton siitä.


title: Juvinas

text: Juvinas on kunta Ardèchen departementissa Ranskassa. Siellä on arviolta 172 asukasta (vuonna 2013) ja sen pinta-ala on 8,43 neliökilometriä.


title: Ensio Jouko

text: Ensio Jouko (ent. Jouko Ensio Korhonen, 19. toukokuuta 1905 Hausjärvi – 17. elokuuta 1962 Lahti) oli suomalainen näyttelijä-ohjaaja.


title: Ensio Jouko

text: Jouko näytteli 1930-, 1940- ja 1950-lukujen aikana noin kahdessakymmenessä elokuvassa. Hänen elokuviaan olivat muun muassa "Mies Marseillesta" (1937), "Varjoja Kannaksella" (1943) ja "Salainen ase" (1943). Ensio Joukon viimeiseksi elokuvaksi jäi Maunu Kurkvaaran ohjaama elokuva "Ei enää eilispäivää" (1957), jossa hänellä oli lääkärin osa. Hän näytteli myös monissa teattereissa, muun muassa Lahden kaupunginteatterissa näyttelijänä ja ohjaajana.


title: Ensio Jouko

text: Ensio Joukolle myönnettiin Pro Finlandia -mitali vuonna 1957.


title: Ensio Jouko

text: Jouko oli vuosina 1943–1962 naimisissa näyttelijä Dagi Angervon kanssa. Avioliitosta syntyi kaksi lasta. Hän kuoli 57 vuoden ikäisenä vuonna 1962.


title: Burnin’ Sneakers

text: Burnin’ Sneakers on Bomfunk MC’sin toinen studioalbumi. Se julkaistiin vuonna 2002. Levyltä julkaistiin singlet "Super Electric", "Live Your Life", "(Crack It) Something Going On" sekä "Back to Back".


title: Teknikmagasinet

text: Teknikmagasinet on ruotsalainen viihde-elektroniikan vähittäismyyntiketju. Yrityksen tuotevalikoimaan kuuluu muun muassa viihde-elektroniikkaa, matkapuhelimia, vartalonhoitotuotteita sekä datatarvikkeita. Yrityksellä on kivijalkamyymälöiden lisäksi verkkokauppa sekä postimyynti.


title: Teknikmagasinet

text: Suomessa Teknikmagasinetilla on myymälät Espoossa, Helsingissä, Lempäälässä, Vantaalla, Oulussa ja Turussa.